Ze plan astebururako? Otsailean sartu berri gara; goazen planik onenekin ospatzera! https://www.gaztezulo.eus/albisteak/ze-plan-astebururako-57 https://www.gaztezulo.eus/albisteak/ze-plan-astebururako-57/@@download/image/LIBE2.jpg\nOtsailean sartu berri gara; goazen planik onenekin ospatzera!\nBILBO: Libe eta MICE\nHil berria ondo hasteko, gerturatu zaitez ostegun honetan, hilak 1, Bilboko Kafe Antzokira. 20:00etatik aurrera, Libe eta MICE taldeen musikaz gozatzeko aukera paregabea duzu; duela gutxi hitz egin genuen MICEko Miren Narbaizarekin, eta sekulako itxura du bere lan berriak; ez diguzula sinisten? Irakurri elkarrizketa!\nBAIONA: Maskaradak eta Buhameak\nHamar urte hauetan Euskal Herriko buhameak ikertzen ibili ondoren, ostegun honetan, hilak 1, Nicole Lougarotek Xiberoko maskaradak aurkeztuko ditu. Tzigano pertsonaiak erakutsiz (Buhameak, hartz erakusleak, kauterak...), haien historia aipatuko du, ohartuz inongo erresumek ez dutela gustuko bere herritartzat hartua izan dadin. Emanaldia 18:00etan izango da.\nOÑATI: Pelax eta Joseba B. Lenoir\nOstiralerako plana egin dizute Pelax eta Joseba B Lenoir musikariek. Antixena gaztetxean bilduko dira, 22:00etan; Pelaxek disko berria aurkeztuko du bere bandarekin, eta B. Lenoirrek azken diskoko kantuak fintzen jarraituko du ohiko laukotean. Adi, ikasle eta langabetuek soilik 3 euro ordainduko dituzte eta!\nBERRIZ: Uretako ipuinak\nEneritz Artetxek familia guztiarentzat plana eskaintzen dizu larunbatean, hilak 3. Uretako ipuinak 4 eta 9 urte bitarteko umeei zuzendutako ipuin kontaketa bat da; bertan umeek istorio harrigarri, beldurgarri, zoragarri zein dibertigarriak entzungo dituzte. Hori bai, ipuin horrek guztiak uretatik datoz. Ura bere forma guztietan: Eta pertsonaia guztiek dute bere tokia uretako istorioetan. Lamiek, baleek, marrazoek, olagarroek, itsas gizonek, printzesek, txakurrek... hauek dira niri plastikozko botila batean heldu zitzaizkidan istorioak uretako ipuinak. Zita 12:15ean da, kultur etxean.\nZIGOITI: Isturitzetik Etiopian Barrena\nIsturitzetik Etiopian Barrena ikuskizuna Beñat Goitia gasteiztarrak sortutako musika, literatura eta zinearen uztartze bat da. Isturitzetik Etiopiarako, des-paradisurako, deserturako, finean, heriora bidaia egingo duen pertsonaia bederatzi zirkulutan zehar murgilduko da, azken eztanda jasan arte. Musikaren atalean, euskal arte kostunbristaren eta abangoardiakoaren arteko talkatik sortutako pasarte atmosferikoek bustiko dituzte poesiaren tarteak. Adrian Puck DJ gasteiztarraren elektronika gordinak lagunduko ditu Beñat Goitiaren gitarra sesio intimoak. Amalur edo El mayorazgo de Basterretxe bezalako 60etako filmetatik ateratako irudiek osatuko dituzte denboran atzera eramango gaituzten programazioak. Literatur arloan aldiz, Joxanton Artzeren Isturitzetik Tolosan Barrena eta Bernardo Atxagaren Etiopia izango dira literatura pasarteen sostengu. Kantak, hitzak eta irudia. Diziplina anitzeko kontzertu literario antzeztuaz gozatzeko aukera duzu 19:00etan, Zigoitia aretoan.\nDonostia: Arratiarra, baserritik jauregira\nArratiarra, baserritik jauregira dokumental laburraren aurkezpena galduko duzu? Larunbatean 19:30ean, Ruiz Balerdi aretoan (Kutxa Kultur, Tabakalera) egingo dute aurkezpena. Amarenak, kaikua berritzeagatik ezaguna egin zen enpresa donostiarrak, bere hurrengo proiektuaren istorioa kontatzen duen dokumentala aurkeztuko du. Arratiako txamarrotea edo arratiarra, guztiz desagertuta zegoen XIX. mendeko jantzi bat da. Bere garaian garrantzi handia izan bazuen ere, gaur egun ale pare bat eta zenbait argazki bakarrik geratzen zitzaizkigun. Arratiako gizonek (Bizkaia) bere ezkontza egunean janzten zuten, eta, handik aurrera, ekitaldi berezietarako bakarrik erabiltzen zuten. Baserritar gehienek bere bizitza osoan izango zuten jantzi dotore bakarra izaten zen. Hilabetez, Oihane Pardo (Amarenak) jantzi hau eta bere diseinua ikertu du, berritzeko, emakumeen gorputzei egokitzeko eta berriz ekoizteko, azkenean Miramar Jauregian egindako moda iraunkorreko desfilean aurkeztu zuten arte.


11-11-11 - Ane I ;)\nEsaten dutenez,egun, urte eta hilabete hau oso "inportante"(espeziala) dela esaten dute. Esaten dutenez egun honetan partaideak izango gara eta gure egia eta gure pentsamenduak elkartzeko. Gure buruekin pozik sentiarazteko esaten dutenez.Lurra aldatu egingo dela esaten dute, batia, gu ere, bai maitasun aldetik bai pentsamenduen aldetik.\nEsaten dutenez, bibliarekin zer ikusi bat du. Kalkulo batzuk eginez 11 zenbakia atera egiten da adibidez,(21-12-2012)=2+1+1+2+2+0+1+2=11;New York City 11 letra ditu,torre bikiak bota zituen egazkinak 11. egaldia zen eta 92 bidaiari zeuden:9+2=11.\nEsaten dutenez gogoratu beharreko esaldia hau da : NOVUS ORDO SECLORUM.Jendeak sinbolo ezberdinak dituela esaten omen dute. Esaten dutenez, ispiluekin bat egingo dugu.\nEsan omen dutenez, Asia aldean taldeka jarri dira heriotzari aurka egiteko. Portal bat ireki egingo da esaten dutenez, eta munduko biztanleei energia positiboa emango digula esaten dute. Gure artean hobetu ulertuko garela ere esaten omen dute. Egun honetako segundu guztiak inportanteak direla esaten dutela dirudi, batez ere, 11: eta 11 segundo direnean. Gure familian gauzak askoz hobeto juango direla esaten dute eta dena "portal" bat aterako delako energiaz beteta. Baina ez da portal arrunt bat baizik eta argiaren portala dirudi. Eguzkia ateratzen denetik energia arraro bat sentitu egin behar dugula esaten dute.\nNire ustez aurkitu dudan informazio hori ez da ezertarako egia, jendeak edo zer gauza sinetsi egiten du baina nik ez. Nire ustez, dena berdin segitu beharko du, hau da, normalitatean.


Proiektua | abaraxka\nAbaraxka Azkoitia Hostel Bizilore famili elkarteak sortutako hezkuntz proiektu osoari eta aitzindariari bideragarritasuna emateko sortu zen. Irabazi-asmorik gabeko elkarte hau 2013an sortu genuen, tokiko hezkuntz esparruari geure ekarpena egiteko asmoarekin.\nIkastea bizi-prozesu gisa ulertzen dugunez, bizitzarekin batera hasten da, haren baitan txertatuta dago, eta heriotzarekin bukatzen da. Etengabe ikasten dugu, egun osoan zehar, gure bizitzako egun guztietan, ez baita ikasi gabeko bizitzarik, eta ikastea ez baita ezagutzak biltze huts izatera mugatzen.\nKonfiantzan oinarritzen gara, neskato edo mutiko bakoitzaren ahalmenean, haren autonomia eta ekimena errespetatzean, ikasketa prozesuak pertsona bakoitzarentzat daukan erritmoan; naturan eta naturarekin ikastea da kontua, sormena piztuz, emozioak azpimarratuz, jolasa ikasteko tresna bihurtuz, irakurri, idatzi eta ulertzeko prozesuan lagunduz… Hazteko eta heltzen joateko erritmo horri laguntzeko gai izango baldin bagina, gure erritmoak horrekin bat egitea lortuta, mundua gure seme-alaben begietatik aurkitu ez ezik, begirada berri gizatiarragoa eta zoriontsuagoa eskuratuko genuke.\nHori dela eta, beharra sentitu genuen, koherentziak horretara bultzatuta, proiektu pedagogikoa 3 urtetik 12ra bitarteko haurrentzako eskola berri bat baino gehiago izan zedin. Belaunaldi guztietara zabaltzea bilatu genuen, hazkuntzako esparru guztietara, alegia. Horrekin batera, beharra iritsi zen gure proiektua komunitatera irekitzeko eta bertan gertatzen diren aldaketak babesteko. Hala sortu zen gure Hazkuntza Proiektu Integrala, eta bizitzako prozesu guztiekiko gure konpromisoa eta errespetua, gure nortasuna aske gara dadin, natura errespetatuz eta harreman irekiago nahiz osasuntsuagoen alde apustu eginez.\nUrte hauetako ibilbidea ez da erraza izan. Bidean aurkitu ditugun zailtasunak eta buruhausteak esanguratsuak izan diren arren, lana egiteko batasunak eta gogoak zailtasun ugari gainditzen lagundu digute, eta hezkuntza proiektua finkatzen. Horretan lagundu dute aterpetxeak zein jatetxeak, irabaziak eskolaren kudeaketara baidoaz.\n2013an Bizilore familia-elkartea sortu genuen: irabazi asmorik gabeko bilgunea, tokiko hezkuntza munduari gure alea eskaintzeko asmoz. Orain arteko urteetan, bi helburu izan ditugu gidari: hezkuntza proiektu homologatu bat eraikitzea, aldi berean hazkuntza proiektu integrala izango zena.\nUrte hauetako ibilbidea ez da erraza izan. Bidean aurkitu ditugun zailtasunak eta buruhausteak esanguratsuak izan diren arren, lana egiteko batasunak eta gogoak zailtasun ugari gainditzen lagundu digute, eta hezkuntza proiektua finkatzen. Proiektuaren bideragarritasun ekonomikoa indartzeko jaio zen Abaraxka aterpetxea eta bai haren baitako Mikel Uria jatetxea ere; horietan irabazitakoa eskola kudeatzera bideratzen da.


Euskadiko zahartze aktiboaren indizea Europako eta Estatuko batez bestekoa baino handiagoa da - EUSKADI LAGUNKOIA\nActive Ageing Index programak biztanleriaren zahartze aktiboa neurtzen du; hau da, pertsonen bizi-kalitatea hobetzen lagun dezaketen osasun-, parte-hartze- eta segurtasun-aukerak zabaltzen ari dira.\nIñigo Urkullu lehendakariak Uruguaiko Astur Fundazioak antolatutako mintegi birtual batean jakitera eman dituen 2020ko datuen arabera, Euskadi zahartze aktiboko ranking baten hamaikagarren postuan dago, eta Europar Batasuneko 28 herrialdek parte hartzen dute bertan.\nEuskal Autonomia Erkidegoak 37,3ko balioa du, Europako batez bestekoa (35,7) baino handiagoa, eta baita Espainiako Estatuak ere (25,7). Urkulluren esanetan, Euskadi "zahartze aktiborako gaitasuna eta ingurune bideratzailea atalean" nabarmentzen da, "Guztietan puntuaziorik altuena lortu baitu".\nAtal honetan sei adierazle sartzen dira: bizi-itxaropen orokorra, bizi-itxaropena osasunarekin, buru-ongizatea, teknologia berrien erabilera, gizarte-lotura eta hezkuntza-maila. Euskadik Europako gainerako herrialdeekin alderatuta balio handiena lortu du domeinu horretan (73,1), eta hamar puntu baino gehiagotan gainditu ditu Espainiako Estatua (59,7) eta EB-28ko batez bestekoa (57,5).\nUrkulluren esanetan, adierazle horiek aztertuta, "Euskadin pertsonek bizitza osasungarriak, independenteak eta seguruak izatea ahalbidetzen duten parametroak daudela ondoriozta daiteke; hau da, zahartze benetan aktiboa".\nLehendakariak zehaztu duenez, "Europako herrialdeen ibi balioak lortzeko erabilitako datuak 2018ko indizearen kalkuluarekin bat datoz, eta, beraz, inkestek datuak aurretik jaso zituzten".\nHalaber, zehaztu duenez, "Kalkulua egiteko erabilitako 22 adierazleetatik 12 Euskadiko 55 urtetik gorako pertsonen bizi-baldintzen inkestatik datoz, 2020tik aurrera"; beraz, "Adierazleen balioa aldatu egin daiteke, jarduera arruntari eragiten dion Covid-19k eragindako osasun-alertari lotutako egoera anomaloaren ondorioz".\n"2014ko eta 2020ko indizeen arteko alderaketak erakusten du zahartze Aktiboaren Indizeak gora egin duela sei urteko aldi honetan", adierazi du, eta gaineratu du, gizarteko parte-hartzean izan ezik, "Arlo guztietan izan direla igoerak, besteak beste, zahartze aktiborako gaitasuna eta ingurune bideratzailea".\nUrkulluren arabera, "Joera positibo horren arrazoia da IKTak gehiago erabiltzen direla, buru-ongizatea, ezintasunik gabeko bizi-itxaropena, ariketa fisikoa, eta 55 eta 64 urte bitarteko pertsonek lan-merkatuan gehiago parte hartzen dutela".\nUrkulluren hitzetan, Euskadik "adinekoei bizitza aktiboa, osasuntsua eta osoa bermatzen jarraitzeko konpromisoa du, zahartze aktiboari bultzada estrategikoa emanez eta autonomia pertsonala, parte-hartze soziala eta adinekoen bizitza osoa eta osasuntsua sustatuz".


2018/11/15 :: 16:02\nBihar, urriak 27, Nafarroatik Lapurdira egingo dugu jauzia. Ekimen Ibiltariak Baionan egingo du geldialdia, Macronen lan erreforma salatzeko. Komertzio Ganberaren aurrean elkartuko gara 12:30ean, eta erreformaren aplikazioari aurre egiteko ekimen bat aurkeztuko dugu bertan, enpresetan aplika daitekeena. Arratsaldean, berriz, 18:00ean, batzar bat egingo dugu Lan Burtsan. Macronen erreforma hizpide izango dugu, hemen ere.


Adinak aldendu, ilusioak batu | Kirola | Berria\nAdinak aldendu, ilusioak batu\nMiraildes 'Formiga' brasildarra Munduko Kopako jokalari zaharrena da, 41 urtekoa; Mary Fowler australiarra, berriz, gazteena da, 16 urtekoa. Gaur elkarren kontra ariko dira.\nMiraildes Macie 'Formiga' Munduko Kopako jokalari zaharrena da eta Mary Fowler gazteena. BERRIA Tamaina handiagoan ikusi\nMiraildes Maciel Mota Formiga Brasilgo erdilariak (Salvador de Bahia, 1978) 1995ean jokatu zuen lehen Munduko Kopa, Suedian. Artean, orain Frantzia eta Bretainiakoan harekin lehiatzen ari diren 551 jokalarietatik 150 jaio gabe zeuden. Are, Australiako aurrelari Mary Fowler jaio zenean (Cairns, 2003), Formigak bi Munduko Kopa zituen jokatuta jada. Txapelketako jokalari zaharrena eta gazteena dira. 41 urte ditu batek, eta 16 besteak, baina ilusioak batzen ditu. Gaur nor baino nor gehiago ariko dira, Montpellierko Mosson estadioan.\nZortzigarren aldia du txapelketak, eta horietatik zazpitan izan da Formiga. Lehenengoan baino ez zuen huts egin, Txinan jokatutakoan, 1991n; bera da Munduko Kopa gehien jokatu dituen futbolaria. Homare Sawa japoniarrak sei zituen jokatuta, eta Rafa Marquez eta Antonio Carvajal mexikarrek eta Lothar Matthaus alemaniarrak, bost. Gainera, Munduko Kopa bat jokatu duen emakumezko zaharrena da: 41 urte eta bi hilabete ditu.\nPSGko jokalari horrek munduko liga indartsuenetan aritzeko aukera izan du: Brasilgoan, AEBetakoan, Suediakoan eta Frantziakoan. Baina marka guztiak selekzioarekin hautsi ditu: 187 lehia jokatu ditu, eta Munduko Koparena ez da gainditu duen mugarri bakarra. Emakumezkoen futbola presente egon den Olinpiar Joko guztietan egon da, esaterako: sei guztira. Azkena, 2016an, Rion.\nBaina badu arantza bat: Amerika Kopatik harago, ez du titulu garrantzitsurik irabazi Brasilekin. Txapeldunorde izan zen 2007ko Munduko Kopan, eta zilarrezko domina lortu zuen Atenasko (2004) eta Pekingo (2008) Olinpiar Jokoetan.\nMunduko Kopa irabazi duen historiako jokalaririk zaharrena izateko erronka du orain. Dino Zoff italiarrak du marka hori, 40 urte zituela lortu baitzuen. Haren buruan ez zegoen Munduko Kopa hau jokatzea. 2016an selekzioa uztea erabaki zuen, jokalari gazteei lekua egitea, baina, bi urte geroago, itzuli egin zen. «Hautatzaileak deitu zidan. Esan zidan ez zuela nire ezaugarriak zituen jokalaririk, eta behar ninduela Munduko Koparako sailkatzeko, gauzak estu zeudelako. Beti egongo naiz selekziori laguntzeko prest, niretzat amets bat da. Sailkapen partidez disfrutatzea baino ez nuen buruan, eta orain hemen nago. Disfrutatu egin nahi dut, eta maila onean lehiatu».\nLan isila, eskarmentua eta lehiakortasuna dira Formigak ematen dizkien ezaugarri horiek. 41 urte izan arren, nekaezina da. Partidaro dozenaka baloi lapurtu eta berreskuratzen ditu. Horregatik jarri zioten Formiga ezizena —inurria portugesez—, baita garaieraz txikia zelako ere: 1,62 metro. «Gutako gehienek baino azkarrago korri egiten du», diote haren taldekideek. Jamaikaren kontra partida guztia jokatu zuen.\nAdina ez du muga gisa ikusten. «Niretzat motibazio eta erronka bat da jokalari gazteekin lehiatzea. Egunero gehiago ematera bultzatzen nau». Zein da, baina, adin horretan goi mailan segitzeko sekretua? «Asko zaintzen dut neure burua, eta zorrotza naiz entrenamenduekin. Horrekin batera, lo asko egiten dut. Nire kirol ibilbidea ahalik eta gehien luzatu nahi dut». Beste sasoi batez PSGn jokatuko du.\nKontrako muturrean da Fowler. 16 urte eta hiru hilabete ditu, eta Munduko Kopan parte hartzen ari da, nahiz eta lehen partidan ez zuen jokatu. Dena den, ez da inoizko gazteena. Ifeanyi Chiejine nigeriarrak du marka hori. 16 urte eta hilabete batekin jokatu zuen Hego Koreako Munduko Kopa, 1999an. «Sekula ez dut ikusi hain jokalari gazte bat erasoko jokorako halako ahalmenekin», dio Alen Stajcic Australiako hautatzaile ohiak. Jokalari bizkorra da, lotsarik gabea, eta buruz buruko jokaldietan ondo moldatzen dena. Australiako 20 urtez azpiko selekzioarekin hamazazpi gol sartu zituen hamar partidatan; selekzio nagusiarekin, berriz, lau partida jokatu ditu, baina ez du golik sartu.\nGoiztiarra izan da. 15 urterekin Australiako Bigarren Mailan jokatzen zegoen, baina, partida gutxi batzuk eta gero, Lehen Mailara igo zen. Bankstown Cityn jokatzen du. Aita Irlandakoa du, eta ama Papua Ginea Berrikoa. Irlandako eta Australiako selekzioak mokoka aritu ziren, berekin jokatzea nahi zutelako. Azkenean, Australiarekin ari da.\nEuropako hainbat taldek begiz jota dute. West Hamekin, Manchester Cityrekin eta Chelsearekin entrenatzen aritu da. Baina pazientzia eskatu du Ante Milicic hautatzaileak: «Ez diogu presiorik jarri behar, pausoz pauso joan behar du».


Departamentua “osasun larrialdi egoera arruntean” - Hendaye\nDepartamentua “osasun larrialdi egoera arruntean”\nArgitaratze eguna\t17 urria 2020\nPirinio Atlantikoetako Departamentua “osasun larrialdi egoera arruntera” pasatu da.\nHona hemen Pirinio Atlantikoetako prefetak ezarri dituen neurri nagusiak, larunbat goiz honetan prentsaurreko batean jakinaraziak:\n1 – “Ezin dira sei pertsona baino gehiago elkartu, bildu edo jardunetan aritu ez leku publikoetan ez eta jendeei zabalik diren lekuetan” salbu erreibindikazio manifeztazioetan eta laneko bilkura edota jardunetan, jendeen garraio zerbitzuetan, jendeak hartzen dituzten eraikinetan, hiletetan, txartel profesionala dutenek antolatu bisita gidatuetan eta aire zabaleko merkatuetan.\nBaimena duten ekitaldiak araudi berria betez egin beharko dira (gehienez 6 pertsona).\nKirola edota aisialdiko jardunak leku publikoetan baimendurik dira bakarrik 2020ko urriaren 17ko dekretuaren aginduak zorrozki betetzen badituzte (bereziki gehienez 6 pertsona biltzea eta bi metroko tartea jendeen artean).\nEtxeetan sei pertsona baino gehiago biltzea ahal den gutxien egin dadin gomendatzen da.\n2 – Maskara jantzirik izan behar da jendea hartzen duten eraikinetan, salbu dekretuak berak ezartzen dituen salbuespenetan (hamaika urtez peko haurrak, ezintasun bereziren bat duten pertsonak, kirolean aritzean, arte jardunean…)\n3 – Ezin da ekitaldirik egin ekitaldia bitartean etengabe maskara jantzirik izan ez litekeen eraikin, egitura eta erabilera anitzeko aretoetan. Debekaturik da ere besta ekitaldi pribatu oro, hala nola ezkontzak, ikasle arratsak, urtebetetze ospakizunak… janari edo edariak izanez gero (urriaren 19tik goiti)\nOstatu eta jatetxeak: etxe horiei ezartzen zaien osasun protokoloa zorroztu da: gehienez 6 pertsona mahai bakoitzeko, kadiren artean metro bateko tartea (eta ez lehen bezala mahaien artean), eta har litekeen gehienezko jende kopurua afixatu beharra. Protokolo hori janari prestatzaileentzat da ere.\nJendea zutik eta han-hemenka mugitzen hartzen dituzten eraikinetan (museoak, merkataritza guneak…): gehienezko jende kopurua, hemendik goiti, dentsitatearen arabera kalkulatzen da, hau da, 4 m² pertsona bakoitzeko.\nJendea leku hetsi batean jarririk hartzen dituzten eraikinetan (zinemak, otoitz lekuak, antzokiak, kasinoak, joku aretoak…) edo aire zabaleko lekuetan (estadioak, hipodromoak): jarleku bateko gutxieneko tartea utzi behar da pertsona bakoitzak edo 6 pertsona baino gutxiagoko talde bakoitzak hartzen duen jarleku bat eta bestearen artean.\nMaskara jantzirik izan behar da leku publikoetan eta zehazturiko zonetan (hondartza aldean eta hiri barnean).\nAurreko artikulua : Gripearen kontrako txertatzea


Hiria GUZTIAK __ALICANTE__ AGOST ALBUFERETA ALICANTE ALICANTE PEDANIAS ALTEA ARENALES DEL SOL ASPE BENIDORM BIAR BUSOT CAÑADA DEL FENOLLAR CALPE CASTALLA CREVILLENT EL CAMPELLO EL MORALET EL REBOLLEDO ELCHE ELCHE PEDANIAS ELDA FINESTRAT FORMENTERA DEL SEGURA GRAN ALACANT GUARDAMAR DEL SEGURA IBI JIJONA - XIXONA LA MARINA LA NUCIA LAS BAYAS MONFORTE DEL CID MUTXAMEL ORIHUELA COSTA PETRER POLOP SALINAS SAN FULGENCIO SAN JUAN ALICANTE SAN JUAN PLAYA SAN VICENTE DEL RASPEIG SAN VICENTE DEL RASPEIG PEDANIAS SANTA POLA TORREMANZANAS TORREVIEJA VILLAFRANQUEZA VILLAJOYOSA VILLAMARTIN __LA ALTAGRACIA__ BAVARO __MURCIA__ MURCIA\nGUZTIAK __ALICANTE__ AGOST ALBUFERETA ALICANTE ALICANTE PEDANIAS ALTEA ARENALES DEL SOL ASPE BENIDORM BIAR BUSOT CAÑADA DEL FENOLLAR CALPE CASTALLA CREVILLENT EL CAMPELLO EL MORALET EL REBOLLEDO ELCHE ELCHE PEDANIAS ELDA FINESTRAT FORMENTERA DEL SEGURA GRAN ALACANT GUARDAMAR DEL SEGURA IBI JIJONA - XIXONA LA MARINA LA NUCIA LAS BAYAS MONFORTE DEL CID MUTXAMEL ORIHUELA COSTA PETRER POLOP SALINAS SAN FULGENCIO SAN JUAN ALICANTE SAN JUAN PLAYA SAN VICENTE DEL RASPEIG SAN VICENTE DEL RASPEIG PEDANIAS SANTA POLA TORREMANZANAS TORREVIEJA VILLAFRANQUEZA VILLAJOYOSA VILLAMARTIN __LA ALTAGRACIA__ BAVARO __MURCIA__ MURCIA\nPAG 1/46 - TOTAL 545 Jabetzak\nHiri-lurra - Petrer (Molineta) , 14338m2, Urbanizazioa.\ngarajea - Alicante (San blas) , Eraikitako azalera 27m2.\ngarajea - Alicante (Carolinas bajas) , Eraikitako azalera 16m2.\ngarajea - Alicante (Plaza de toros - Mercado Central) , Eraikitako azalera 10m2.\ngarajea - San Juan Playa (Albufereta) , Eraikitako azalera 12.6m2, Igogailua, Urbanizazioa.\ngarajea - Alicante (Bulevar del Pla) , Eraikitako azalera 14m2.\nMerkataritza-lokala - Alicante (Centro) , Eraikitako azalera 33m2.\n30.000 € - 23%\nTrastelekua - El Campello , Eraikitako azalera 58m2, 600 Itsasora distantzia.\ngarajea - San Juan Playa (Albufereta) , Igogailua.\ngarajea - Alicante (Centro) , Eraikitako azalera 26m2.


Lur argitaletxea - Wikipedia, entziklopedia askea.\nLur argitaletxea 1969 urtean Ramon Saizarbitoria, Ibon Sarasola, Arantxa Urretabizkaia eta beste zenbait euskaltzaleren eskutik Donostian sortutako argitaletxea da. Euskal gaietako liburuak plazaratu ditu, euskaraz nahiz gaztelaniaz, bereziki literatura, hiztegigintza, historia eta sukaldaritza arloetan.\nHasiera batean literatura eta saiakera sailetan banatu zituen argitaletxeak argitaratutako liburuak. Saiakeran lehen lana Mendebaleko ekonomiaren historia izan zen, gaiari buruzko erreferentziazko liburuen bilduma, eta bigarrena Frantz Fanonen Afrikar iraultzaren alde; literaturan, Gabriel Arestiren eta Ramon Saizarbitoriaren lanak argitaratu zituen bereziki hasierako garai haietan. 1990ko hamarkadan Lur Hiztegi Entziklopedikoa (1991) eta Lur Entziklopedia Tematikoa (1999) erreferentziazko lanak plazaratu zituen, 2012 urtean lizentzia askearekin eskuragarri jarri eta horrela Euskal Wikipedia hornitzeko balio izan zutenak.\nLur argitaletxeak argitaratutako lanen zerrenda\n↑ «Lur argitaletxeko lanak» ahotsak.eus (Noiz kontsultatua: 2016-02-07).\n↑ «Lur Hiztegi Entziklopedikoa eta Lur Entziklopedikoa sarean daude» sustatu.eus.


barren.eus - Titane\nArgitaratua: 2021-09-28 13:35\nIzenburua frantsesetik itzuliz gero Titanioa litzateke; bero eta korrosioari erresistentzia handia dion metala, egoki-egokia aleazio erresistenteetarako. Hori izan daiteke filmaren abiapuntua.\nAurpegi zauritua duen gaztea aireportu batean aurkitu dute. Bere izena Adrien Legrand dela dio, duela 10 urte desagertutako mutikoa. Aitarentzat, Vincententzat, amesgaizto luze baten amaiera suposatzen du eta etxera eramango du. Aldi berean, hainbat hilketa gertatzen dira eskualdean.\nJulia Ducournau, filmaren zuzendaria\nJulia Ducournauk Junior film laburrari esker, Petit Rail d'Or saria lortu zuen Cannesko 2011ko zinema-jaialdian. Bere lehen film luzearekin, Grave (2016), Cannesera itzuli eta FIPRESCI Saria irabazi zuen. Aurten, Cannesko zinemaldiak film onenaren Urrezko Palmorria eman dio Titane lanari, Ducornauren bigarren film luzeari.\nTitane urriaren 8tik aurrera ohiko zinema aretoetan ikusteko aukera izango da.\n“Josefina” filmaren aurkezpena\nDonostiako zinemaldiaren zikloa arrakastatsua izaten da Bilbon eta hala gertatu da beste behin. Filma aurkezteko Emma Suárez aktorea, Sergy Moreno ekoizlea eta Javier Marco zuzendaria izan ziren aretoan atzo iluntzean eta zuzendariak “aretoa beteta ikusteak” ematen zion poza adierazi zuen.


Irekia Eusko Jaurlaritza - Gobierno Vasco :: Zibersegurtasun Euskal Zentroaren aholkuak Covid-19ren garaian babesteko\nZibersegurtasun Euskal Zentroaren aholkuak…\n<img src="https://www.irekia.euskadi.eus/uploads/cover_photos/61343/original/Ciberseguridad-Centro-Vasco-bis.jpg" style="max-width:100%" alt="" />\nAzken aste hauetan modu nabarmenean hazi da aitzakia bezala Covid-19 erabiltzen duten zibermehatxuen kopurua\nFuntsezkoa da praktika onak ezartzea mehatxu horien aurreko arriskua prebenitzeko\nKontzientziazioa eta zuhurtasuna dira segurtasun aholkurik onenak\nZibersegurtasun Euskal Zentroak – Basque Cybersecurity Centre (BCSC) azken aste hauetan Covid-19ren pandemia aitzakia modura erabiltzen ari diren zibermehatxuen hazkunde nabarmena antzeman du. Arrazoi horrengatik, aurreko asteaz geroztik Euskadin zibersegurtasunaren erreferentzia den zentro hau hainbat aholku eta praktika on hedatzen ari da egoera honi aurre egiteko.\nZehazki, BCSCk honakoak nabarmendu nahi ditu: phishing-aren erabilpena, era guztietako iruzurrak, koronabirusarekin zerikusia duten domeinuen erregistroen ugaritzea eta asmo gaiztoko programa ugariren sorrera, aitzakia modura Covid-19 erabiltzen dutenak.\nEdozein kasutan, eta guztien babesean laguntzeko xedearekin, Zibersegurtasun Euskal Zentroak atal berezi bat sortu du koronabirusari buruz, bai eta kontzientziazio kit bat ere aholkuekin, infografia bereziekin eta dokumentu sorta batekin, zibermehatxuen aurreko agerpena prebenitzen lagunduko dutenak.\nGainera, egoera honen aurrean BCSC egokitu egin da euskal enpresen beharretara sentsibilizazio jardunaldi guztiak ematen jarraitzeko, baina oraingoan on line formatuan, eta era berean saio berri bat gehitu da, “Zibersegurtasuna telelanean” izenekoa. Horri buruzko informazio gehiago eskuratzeko bidali email bat sensibilizacion@bcsc.eus helbidera.\nEta jakina, zibereraso baten biktima izatearen edozein susmo izanez gero, zibersegurtasun gertakarien aurreko aholkularitza zerbitzuaren bidez jarri beharra dago harremanetan, edozein ordutan eskuragarri dagoena, 900 104 891 doako zenbakira deituz edo arazoak@bcsc.eus helbidera email bat bidaliz.\nZerbitzu hau zuzenean eta iraunkorki dago komunikazioan Ertzaintzako Delitu Informatikoen Atalarekin, Zentroko kide ere badena.\nEusko Jaurlaritzak tresnen multzo oso bat jarri du abian gaur eguneko egoeran laguntzeko, baina bakoitzaren jokabide arduratsua da, zalantzarik gabe, era guztietako kutsatzeen hedapena saihesteko giltzarria, fisikoak nahiz digitalak izan.\nKontzientziazioa eta zuhurtasuna, segurtasun aholkurik onenak\nEnpresek beraien langileen segurtasuna eta horiek erabiltzen dituzten datuena bermatu behar dute telelana egiterakoan. Jarduera modu seguruan egin dadin laguntzen duten politikak ezarri behar dira: VPNren erabilpena, pasahitz sendoak, softwarearen eguneraketa, segurtasun kopiak, gailuen zifratua, eta abar.\nBilera birtualetako segurtasuna indartu beharra dago erakundeak aldez aurretik onartutako web konferentzien plataforma soilik erabiliz, sarbide kredentzialak berrerabiltzeko aukera mugatuz, PIN bakarrak erabiliz, itxaron gelara sartzen direnen kontrola administratzaileak izanik, eta informazio sentikorra partekatuz soilik baldin eta parte hartzaile guztiak ari badira euren erakundeak onartutako gailuetatik eta dagozkien babes neurriekin.\nEgungo egoeran bereziki garrantzitsua da gure etxeak ziberseguruak izatea. Horretarako gure gailuak pasahitzekin, PINekin edo FaceID bezalako informazio biometrikoarekin segurtatu behar ditugu; une egokia da pasahitz sendoak ezartzeko (zenbaki, letra eta zeinuekin) kontu bakoitzerako ezberdinak gainerakoetatik; WI-FIren pasahitza aldizka aldatzeko; Internet-era konektatuta dauden gailu guztietan antibirusak instalatzeko eta aldizka horien segurtasun kopiak egiteko; azkenik, sare sozialetako kontuetan pribatutasun politika egokia ezartzeko eta erabiltzen ez diren aplikazioak desinstalatzeko.\nKontu berezia izan beharra dago ea nori lagatzen diogun norberaren informazio pertsonala. Komeni da behar den denbora hartzea egiaztatzeko zer irakurtzen ari garen, zer eskatzen diguten eta nora sartuko garen. Errezetarik onena zentzuz jokatzea da, edozein ezezagunen jarraibideei kasu egitea saihestuz eta, hedatu aurretik, informazioaren egiazkotasuna kontrastatuz, horrela zurrumurru gutxiago zabal dadin.\nAzkenik, baina ez horregatik garrantzi gutxiagokoa, jokatzeko modurik onena dena lupaz begiratzea , eta fidatzea soilik sinesgarritasun sendoa duten enpresa, pertsona eta instituzioez, bai eta nazio edo herri mailako gobernu agentziez. Ezinbestekoa da jabetzea ustez zilegizko jatorri batetik datorren mezu elektroniko batek asmo gaiztoko programa bat izan dezakeela (malwarea), eta ondo pentsatu behar da fitxategi atxikiak ireki aurretik.\nZibergaizkileen ekintza modu ezberdinak\nUrtarrilean bertan, Txinako krisiarekin, phishing eta malwarea zabaltzeko kasuak hasi ziren, Txinako Osasun Ministerioa ordezten zuten emailetatik. Osasunaren Mundu Erakundea (OME) ordezteko kanpaina ere aipa liteke. Bitcoinetan egin beharreko dohaintza bat eskatzen zen, COVID-19ren sendagai baten ikerkuntzan laguntzeko.\nTelefono mugikorretarako mehatxuak, batez ere Android gailuenak, oso ustiatuak izaten ari dira. COVID-19ri buruzko informazioa eskuratzeko aplikazio modura agertzen dira, baina euren eginkizuna telefonoa blokatzea da erreskatea ordaindu arte.\nAre gehiago, herrialde askotan konfinamenduagatik telelana egin behar izatea baliatua izaten ari da VPN faltsuak sortzeko, datu pertsonalak eta enpresarialak lapurtzeko xedearekin.\nWeb bidezko iruzurrak ugariak dira, birusaren proba kiten erosketari buruz, txerto baten ikerkuntzarako dohaintzak biltzera zuzendutako iruzurrezko webguneak, eta abar. Estortsio kasuak ospitaleei ere eragiten diete, Txekiar Errepublikako ospitale bati egindako erasoa ezaguna izanik. Kasu batzuetan adineko pertsonei zuzendutako mezuak egon dira, kutsatzearekin mehatxatuz zenbateko jakin bat transferitzen ez bazuten.\nEra berean, albiste faltsuen (fake news) ugaritze handi bat egon da, batez ere sare sozialen bidez eta posta elektronikoz.\nZibersegurtasuna, orain inoiz baino garrantzitsuagoa\nGizarteak areagotu egin du egitura digitalekiko bere dependentzia. Enpresak, sektore pribatukoak nahiz publikokoak, ahal duten moduan ari dira telelana sustatzen, eta pertsonen arteko komunikazioak une honetan ia osorik dira deiak, bideokonferentziak, txatak eta sare sozialetako mezuak. Gobernu erakundeek eskaintzen duten informazioaren zati handi bat on line ematen da.\nHorren berria eta ezohikoa zaigun testuinguru berri honetan, zibergaizkile batzuek lortuko balute erabiltzaileak eta enpresak ezin sartzea euren gailuetara, euren datuetara edo, besterik gabe, Internetera, hondamena izango litzateke, eragiketak gelditzea suposatuko lukeelako.\nBestalde, zerbait kontzientea ez den arren, on line konektaturik denbora gehiagoz gaudenez, horrek modu arriskutsuagoan jokatzera eramaten gaitu. Esate baterako, ez da arraroa oso gomendagarriak ez diren webguneetara sarbide doakoak bilatzea, eta ondorioz atea zabaltzen zaie balizko erasoei eta malwarearen instalazioari. Era berean, ezkutuko arriskuak egon daitezke kreditu txartelarekin zerikusia duten ohiko eginkizunetan edo aplikazio espezializatuen instalazioan.\nNormalean arriskutsua izaten da fidagarritasun gutxiko esteketan klikatzea, baina pandemiaren garai honetan ekintza hori zinez suntsitzailea izan daiteke, eta kostu ekonomiko oso handia izan dezake egilearentzat edo berak lan egiten duen erakundearentzat.\nConsejos del Centro Vasco de Ciberseguridad para protegerse en tiempos del Covid-19 https://t.co/5dubMaPLaM #ciberseguridad\nCiberseguridad-Centro-Vasco... 90 KB (jpg)


Medikuntza gailuen izenari buruzko gogoetak eta aurreikuspenak\nNormalean gailu medikoak tresna kirurgikoak eta ekipamenduak biltzen ditu, guraizeak, pinzak, orratz-euskarriak, kakoak, etab. Txinan, kirurgia-tresnak I. klaseko gailu mediko gisa agertzen dira beti. Mediku gailuen produktuen izenen izendapenarekin lotutako lanak historia luzea du. Geroztik ...Irakurri gehiago »\nCoronavirus: Zer da eta nola babestu dezaket nire burua?\nCoronavirus: Zer da eta nola babestu dezaket nire burua? Arnas sindrome akutu larria izeneko koronabirus 2 (SARS-CoV-2) izeneko birus berri bat identifikatu zen 2019an Txinan hasi zen gaixotasunaren agerraldiaren kausa dela. Gaixotasunari coronavirus gaixotasuna 2019 (COVID-19) deritzo. 2020ko martxoan, Wo ...Irakurri gehiago »\nOsasun erreforma mugimendu ausarta da\nBidalketa ordua: 2019-12-19\nOsasun arlo handiko politikak trinko eta astunak izaten jarraitzen du aurten. Gerriko kantitate berri bat erostea, aseguru medikoen direktorioaren eta negoziazioen egokitzapena, gaixotasun arraroen gaineko zergen murrizketak, generikoak eta aseguru mediko bateratuen informazio sistemaren eraikuntza bultzatzea, farmazeutikaren berrikuntza ... .Irakurri gehiago »\nEtorkizuneko hongyu osasun medikuaren erakusketa\nEtorkizuneko hongyu osasuneko osasun erakusketa, etorkizuneko bost joera medikoak aztertzeko Urtarrilaren 13an, Bowen sormen erakusketak antolatutako CHTF medikuntza eta osasun adimenduneko 21. erakusketa ireki zen erakusketa zentroko 2. aretoan. Hau da leiho ona Txinako osasuna industria ...Irakurri gehiago »


“Proiektu sendoa eta ilusioa eskaintzen duten 130 neurri aurkezten ditugu, zeintzuekin Iruñea geldiezina izango den ”\nAurkeztutako dokumentua sei ardatzetan banatuta dago eta 25 plan, 14 programa, 7 udal araudi berri eta topaketarako 7 gune berri barne biltzen ditu, baita beste hainbeste proiektu eta neurri ere, Iruñea hiri ireki, solidario, jasangarri eta eraldatzaile bilakatuko dutenak.\n| 2019-05-06 11:15:00\nEH Bildutik etorkizuneko Iruñea eraikitzeko proposatzen ditugun 130 neurriak aurkezten ditugu. EH Bilduk gidatuko duen udal gobernu berriak izango dituen lehentasunetan pentsatuz hautatu ditugu programatik neurri hauek. 130 neurri dira, proiektu sendoa eta ilusioa eskaintzen dutenak eta zeintzuek Iruñea hiri irekiago, solidarioago, feministago, jasangarriago eta eraldatzaileagoa izatera eramango duten. 130 neurri hauekin Iruñea modu geldiezinean doa aurrera hiri justuago eta duinago baterantz.\nIzan ere, EH Bilduk anbizio handiko hiri eredu eta proiektu du, Iruñea etorkizunera begira jarri nahi duena; ditugun erronka garrantzitsuei aurre egiteko prest egongo den hiria, ingurugiroarekiko errespetuz jokatuko duena, baita pertsonekin ere, hobetzeko eta garatzeko aukerak eskainiz, eskubide sozialetan abanguardia izanez.\nEta bide horretan, legegintzaldi hau historikoa izan da, gobernu ezkerreko eta progresista bat, Udala herritarrei ireki diena eta pertsonen bizitza hobetzean ahalegindu dena, pertsona guztien bizitzak hobetzean. Eta hala, erreferentzia izan gara Estatu mailan berdintasuna arloan, memoria historikoan edo trantsizio energetikoan. Partehartzeari bultzada izugarria eman diogu, baita auzoetako bizitzari ere, eta hiriko mugikortasuna eraldatzen hasi gara, hau delako hain zuzen herritarren kezka handienetako bat. Udal kontuak garbitu ditugu eta inbertsioak %60 hazi. Halaber, inbertsio handiak egin ditugu larrialdi egoeran diren pertsonentzat udal etxebizitzak eraberritu eta ahalbidetzeko. Baina bereziki iruindarrekin egon eta hitz egin dugu, sare sozialarekin eta auzoetako eragileekin, entzun ditugu, eta kezka eta lehentasun horietatik sortu dira gaur aurkezten ditugun 130 neurriak.\nHain zuzen, garrantzia handiko testuinguruan aurkezten ditugu neurriak, datozen hauteskundeak gakoa izango direlako Iruñeko herritarrentzat. Hauteskunde hauek plebiszitu moduan datoz iraganeko Iruñaren artean, UPN-PP eta Ciudadanosek ordezkatzen duten eskuin zaharkituaren Iruñea, hitzarmen ekonomikoa eta legegintzaldi honetako lorpen guztiak xahutu nahi dituztenak; eta etorkizuneko Iruñearen artean, aurrerapen sozialen Iruñea, berdintasunarena, modernitatearena, EH Bilduk ordezkatzen duena.\nEh Bilduk merkataritzari laguntzeko bonuak martxan jartzea eskatu du Na+en ezintasunaren aurrean, udal gobernuak ez baitu aurreikusten kanpaina hasiera irailera arte, proposamena onartu zenetik hiru hilabetera\nUdaleko sare sozialetan elebitasuna bermatzeko agintzen duen Nafarroako Administrazio Auzitegiaren epaiak agerian utzi ditu eskuineko hirukoaren euskarafobia eta kudeaketa traketsa, EH Bilduren ustez\nEH Bilduk Sarasateko terraza berrietan hondakinei eta ur-hornidurari buruzko araudia betetzea eskatu du, eta instalazio horiek Iruñeko ostalaritza sektorearentzat “diskriminatzaileak” direla salatu du\nPEKZen kontratuak berehala leheneratzea eskatu du EH Bilduk, eta haurren defentsarako eta zaintzarako sarearen aurkako jazarpen kanpaina "arduragabea" bertan behera uzteko eskatu dio eskuineko hirukoari


San Inazion, errepidea altxata - Goierriko Hitza : Goierriko Hitza\nSan Inazion, errepidea altxata\nEstolderia arazoak direla eta, zuloa egin dute San Inazio kaleko galtzadan. Lanak hiru egunean bukatuta izatea espero dute.\nSan Inazio kaleko errepidean zulo bat egin dute estolderia arazoak konpontzeko. Lanak atzo hasi zituzten eta hiru egunetan amaitzea espero dute. Bitartean trafikoa irekita egongo da, une oro. Horretarako, errail bat zabaldu dute autobus geltokia baliatuta. Udaletik arduraz gidatzeko eskatu dute.


West Baton Rouge parrokia (Louisiana) - Wikipedia, entziklopedia askea.\nWest Baton Rouge parrokia (Louisiana)\nWest Baton Rouge parrokia\nWest Baton Rouge parrokiaren kokapena AEBtan\n30°28′N 91°19′W / 30.46°N 91.31°W / 30.46; -91.3130°28′N 91°19′W / 30.46°N 91.31°W / 30.46; -91.31\n498,3 km2 (%94.39)\n29,6 km2 (%5.61)\nWest Baton Rouge parrokia (ingelesez: West Baton Rouge Parish) Louisianako parrokia bat da, Ameriketako Estatu Batuetan. Hiriburua Port Allen da. 2010eko zentsuaren arabera 23.788 biztanle zituen, West Baton Rouge Parish kilometro koadroko azaleran.\nWest Baton Rouge parrokiak 527,9 kilometro koadro ditu. Horietatik 29,6 ura dira. Beste 498,3 lurra dira. Biztanleria dentsitatea 45,06 da.\n2010eko zentsoan bizi ziren 23.788 pertsonetatik 14.475 txuriak edo hispanoak dira. Horietatik hispano edo latino kategorian 544 dira. 8.953 beltzak edo afroamerikarrak. 27 amerikar natiboak ziren eta 1 Hawaii edo Pazifikoko irletako natiboak. 72 asiarrak ziren. Bestelako arraza bat kategorian 26 biztanle daude. Bukatzeko euren burua arraza bat baino gehiagotan 234 pertsonek kokatzen zuten.\nFitxategi:USA West Baton Rouge Parish, Louisiana age pyramid.svg


Osteguna, 2019ko azaroak 14 - 18:37\nPaul Bilbao | 2014-01-28 | 20:13:12\nOraintxe BERRIAko azalak aspaldi espero genuen lerroburua dakar: Frantziako Parlamentuak Euroituna berresteko proposamena onartu du gaur. Behatokian lanean hasi nintzenetik ez dakit zenbat forotan eskatu dugun Frantziako Gobernuari konpromiso hori hartzeko gonbita egin diezaiotela.\nJakinki Euroitunak ez dituela euskaldunon eskubideak bete-betean bermatuko, eta euskarak lege-koadro egokia behar duela, gutxieneko gisa eskatu izan dugu Frantziako Estatuak nazioarteko estandarren aurrean beste jarrera bat har dezala. Eta, egia esan, nazioarteko hainbat instituziotatik egin diote eskaera hori Frantziako Gobernuari.\nHalere, Euroitunaren berreste-prozesu pozoiduna aurkeztu dutela iruditzen zaigu. Izan ere, sozialisten hasierako proposamenean, Euroituna berretsi ahal izateko Frantziako Konstituzioak berariaz jaso beharko luke eremu publikoan, administrazioekin, frantsesa izango dela hizkuntza bakarra.\nGurea bezalako hizkuntzen sustapena ahalbidetzen duen Itun bat berresteko frantsesaren derrigorrezko erabilera ezartzea iruzur egitea da. Eta Euskaldunok aski ongi dakigu zer den Euroitunarekin iruzur egitea; Espainiako Estatuak dokumentu hori berretsi zuenean, konpromiso nagusienetatik kanpo utzi baitzuen Nafarroaren zatirik handiena.\nDiputatuek beste testu bat aurkeztuko dutela iragarri dute. Espero dezagun bestelako edukiak jasotzea, baina ez gara fido. Izan ere, Frantziako Asanblada hizkuntzen inguruen eztabaidatzen ari den bitartean, Prefetak Beskoitzeko ikastola auzitara eraman du. Borondate eskasa, beste behin.\nEz nuen uste sekula Euroituna arrisku izenburua izango zuen ezer idatzi beharko nuenik. Ez nuen uste, baina halaxe da. Hamaika ikusteko jaioak gara, eta euskaldunok hamaika eta bi!!!\n« azaroa - 2019 »\nZORNOTZA Zelaieta zentroan (2019-11-14)\nBILBO Via de Fugan (2019-11-14)\nBILBO Kafe Antzokian (2019-11-14)


Jaurlaritzak abiatutzat jo ditu AHTren Gipuzkoako lanak | AHT-ren Aurkako Asanblada\nZuen ustelkeria, gure krisialdiaduela 4 urte 8 ordu\nNo es un tren, es la pirámide de nuestros faraonesduela 4 urte 10 ordu\nJaurlaritzak abiatutzat jo ditu AHTren Gipuzkoako lanak\nOg, 03/04/2008 - 15:59 -n Eurokeria -k idatzia\nBERRIA. Iñaki Petxarroman Donostia\nFormalki lanak egiteko epea hasi bada ere, makinak oraindik ez dira hasi lanean Ordizia-Itsasondo zatian. Administrazio-izapideak bukatu, eta zuinketa akta egin ondoren Eusko Jaurlaritzako Garraio eta Herrilan Sailak «formalki» abiatutzat jo ditu Gipuzkoako abiadura handiko trenaren (AHT) lanak. Hala, Ordizia--Itsasondo arteko zatia egiteko enpresa hautatuek duten 31 hilabeteko epea hasia da dagoeneko.\nPrentsa ohar baten bidez eman zuen Garraio eta Herrilan Sailak lanen hasieraren berri. AHT Gelditu! Elkarlanak, ordea, ukatu egin zuen lanak hasi direla, eta «gezurretan aritzea» leporatu zion Eusko Jaurlaritzari. Izan ere, AHT Gelditu!-ren esanetan, «hasi duten bakarra tramitazio formala» da. Horri ezin zaio esan obren hasiera, AHT Gelditu!-ren arabera.\nAtzo ez makinarik ez langilerik ez zen sumatzen obrak hasi nahi dituzten gunean. AHT Gelditu! Elkarlanak jakinarazi zuen «tramite legal asko» geratzen direla oraindik lanak egiten hasi baino lehen, besteak beste, desjabetzeen inguruko informazio publikoaren epea bukatazea, egon daitezkeen helegiteak aztertu eta erantzutea, aktak altxatzea... «Beraz, gogor salatu nahi dugu Eusko Jaurlaritzak herritarrak nahasteko erabiltzen ari den politika gezurtia».\nItsasondo eta Ordizia arteko AHT zatiak 2,8 kilometro ditu, eta ia osorik tunel baten bidez egingo da. Lau herri ukitzen ditu zati horrek: Beasain, Ordizia, Itsasondo eta Legorreta. Itsasondoko Udalak (EAE-ANV) atzo adierazi zuen ez zekiela ezer, ez zuela inolako jakinarazpenik jaso. Aldi berean, azpiegitura horren inguruko «informazio gabezia» salatu zuen udal horrek.\nOrdiziako alkate Jose Miguel Santamariak (EAJ) Goierriko Hitza-ri adierazi zion datorren astean emango dituztela azalpenak Eusko Jaurlaritzako ordezkariek Ordizian bertan lanen egoeraren gainean. Ildo horretan, Santamariak esan zuen «laupabost» aste barru hasiko direla makinak lanean zati honetan.\nOrdizia eta Itsasondo arteko lanak egiteko aurrekontua 60.290.000 eurokoa da, eta lanak Construcciones Olabarri, Guihor Estructuras de Hormigon eta Construcciones Donosti enpresek egin behar dituzte. 2,8 kilometroko tunela egiteko 250.000 metro kubo haitz aterako dituzte mendi barrutik. Bidenabar, tunelari eusteko, 100.000 metro kubo porlan erabiliko dute, 850 tona altzairu zuntz, 200 kilometro altzairu buloi eta 1.100 tona altzairu koadro metalikoetan. Sareak tarte horretan izango duen gehieneko aldapa %12,9koa izango da.\nAtzo bidalitako prentsa oharrean Eusko Jaurlaritzak adierazi zuen Lurranek bulegoari esker, lurra desjabetzeko prezesuetan «ia jabe guztiekin» lortu duela adostasuna. AHT Gelditu!-ko kide eta Ordiziako udaleko legez kanporatutako zinegotzi Jone Etxeberriak salatu du lurjabeak «engainu eta mehatxu» bidez ari direla sinatzera behartzen. «Gezurretan ari dira, eta jabeak ez dituzte ondo informatzen ari. Zundaketak egin dituzte, gehienak, jabeei dirurik ordaindu gabe. Jabeek ez zekiten -ez zietelako esan- euren eskubidea zela kobratzea zundaketengatik. Jabeak babesik gabe daude, batez ere EAJk gobernatzen dituen udaletan».\nEusko Jaurlaritza eta Espainiako Sustapen Ministerioaren artean lortutako akordioaren arabera, Gipuzkoako AHTren lanen zati handiena (Deba-Goienekoa salbu) Eusko Jaurlaritzak eraikiko du. Gainerako guztia -Araba eta Bizkaiko zatiak- Sustapen Ministerioak eraikiko ditu. Obrak 2006ko udazkenean hasi ziren Urbinan, eta geroztik soilik Araban aurreratu dituzte.\nEusko Jaurlaritzak eta Espainiako Gobernuak duela aste batzuk esan zuten martxoan abiatuko zituztela lanak, bai Gipuzkoan eta baita Bizkaian ere. Jaurlaritzak garrantzitsutzat jo du Gipuzkoan Euskal Y-aren lanak hastea, sare berria eraikitzeko urrats gisa.\n«Eusko Jaurlaritzako Lurranek bulegoari esker, ia jabe guztiekin jarri gara ados»\n«'Euskal Y'-aren Gipuzkoako zatia hastea sare berria eraikitzeko urrats garrantzitsua da»\n«Lege aldetik tramite asko geratzen dira oraindik lanak egiten hasi baino lehen»\n«Gogor salatu nahi dugu Jaurlaritza herritarrak nahasteko erabiltzen ari den politika gezurtia»\nAtzerapenak, desjabetzeak direla eta\nAraban hasita dagoen zatia martxoaren 31n bukatzekoa zen, baina oraindik amaiera oso urruti dauka\n2006ko udazkenean abiatu zituzten abiadura handiko trenaren lanak Urbinan (Araba). Urte eta erdia igaro bada ere, oraindik ere makinak ez dira hasi lanean Gipuzkoan eta Bizkaian, eta Araban ere atzeratuta daude. Arratzua-Ubarrundia eta Legutio arteko zatia da martxan den bakarra, eta, berez, amaituta egon behar zen dagoeneko. Alabaina, 2009ra arte atzeratuko da oraindik. Desjabetzeen prozesua oso konplexua gertatzen ari da administrazio ezberdinentzat, eta lurjabe askok uko egin diotela «adostasunezko akordioak» sinatzeari. AHT Gelditu! Elkarlanak aste honetan bertan salatu ditu «irregulartasunak» Arabako zatian. ÒMartxoaren 22an argitaratu zen Estatuko Boletin Ofizialean Arrazua-Ubarrundia-Legutio I tarteari dagokion nahitaezko desjabetze prozesua irekitzen zela, hala herritarrak informatzeko epea zabalduz!». AHT Gelditu! Elkarlanak salatu du informazio hori ez dagoela herritarren eskura, ez Gasteizko Udaletxean ez Espainiako Gobernuaren Gasteizko egoitzan. «Legeak herritarrek parte hartzeko agintzen dituen apurrak ere ez dituzte betetzen», salatu du AHT Gelditu!-k.\nGipuzkoako zatian lanak hasitzat eman zituen atzo Jaurlaritzak. Edonola, makinak sartu arte, oraindik aste batzuk beharko dira, desjabetzeen inguruko azken tramiteak bete gabe daudelako. Bizkaiko egunkari batek kaleratu duenez, Espainiako Sustapen Ministerioak apirilaren erdirako deitu ditu ehun bat kaltetu Legutio, Eskoriatza eta Aramaioko desjabetze prozesua amaitzeko.\nBERRIA-k Sustapen Ministerioari eskatu dio azalpena gertatzen ari denaren inguruan, baina ez du erantzunik jaso. Eusko Jaurlaritzak, aldiz, ukatu du tramiteak atzeratzen ari direla, behintzat Gipuzkoako zatian: «Adostasun zabalera iristen ari gara jabeekin, eta gure aldetik, behintzat ez dago arazorik. Ez dakit Sustapen Ministerioak arazoak dituen Bizkaian».\nEspainiako Trenbide Azpiegituren Administratzaileak (Adif) ukatu du lanetan atzerapenik dagoenik. Edonola ere, desjabetzeen prozesua Sustapen Ministerioaren eskuduntza dela, eta horretaz deus ez dakiela nabarmendu du.\nAHT Gelditu! Elkarlaneko kide Jone Etxeberriak esan duenez, «presaka» ari dira administrazioak. Izan ere, lanak beste urtebete atzeratuz gero, azpiegituraren finantzazioa «kolokan» egon daitekeela uste du. «Ziur gaude ekonomikoki proiektua ez dagoela bermatuta. Beste urtebete obrak atzeratzen badituzte, bertan behera utzi beharko dituztelako susmoa daukagu».\nEtxeberriak gogoratu du Europako Batasunak 118 milioi euro «baino ez» dituela agindu proiektuarentzat, 4.000 milioi euroko aurrekontutik. «Ari dira esaten kapital pribatuari irekiko dizkiola ateak Adifek proiektua egiteko. Zer esan nahi du? Diru publikotik gero eta gehiago jarriko dugula kapital pribatuaren eskuetan, interesak ere ordaindu beharko ditugu-eta».\n«Guk ez dakigu ezertxo ere»\nAbiadura handiko trena euren lurretatik pasatuko dela baino ez dakite zenbait lurjabek; salatu dute Administrazioaren informaziorik ez dutela.\nEgitasmoaren arabera AHT euren lurretatik pasako dela jakin badakite zenbait lurjabek. Baina ez hori baino askoz ere gehiago. Administrazioak ez diela nahikoa informaziorik helarazten diote, eta ez dakitela egitasmoak nola kaltetuko dituen. Desjabetzeak hasita dauden beste toki batzuetan, berriz, prozesuak aurrera eramateko era eta informazio eza ere salatu dizkiote BERRIAri zenbait lurjabek.\nJose Antonio Zamalloak Zornotzan (Bizkaia) dituen sagastiak zeharkatuko lituzke AHTk. «Inguruan pasako den ez digute esan momentuz. Planoak badaude, baina ez denez behin betikoa, ez informatu, ez publikatu, ez ezer». Oraingoz ez da desjabetze tramiterik hasi.\nAHTk eskualdean «izugarrizko eragina» izango duela dio Zamalloak. Lanek urtetan eragozpen handiak ekarriko dituztela dio, eta ez trenbidearenak soilik, baita haren inguruko sarbide eta bestelako azpiegiturenak ere. «Guk lotura zuzena dugu lurrekin. Sagardotegia dugu, baina horrez gain, ni frutagilea naiz eta sagastiak ditut. Hortik bideratzen dut nire lana, eta halako kontu batek eragozpen handiak sortzen ditu». AHTz gain, inguruotan beste azpiegitura batzuen eragina ere jasan izan dutela gogoratu du; autobidea, gasbideak... «Azkenean ito egiten gara, denek harrapatzen gaituztelako erdi-erdian».\nEgungo bizimoduari eusteko asmoa eta esperantza baditu, baina proiektuak kalte egingo diola ziur da. «Oso txarto ikusten dut datorkigun istorioa. Oso potentea da eta norbere egoera ikusita, hori diruz ez da konpentsatzen». Lurjabeen artean askotariko iritziak egongo direla, baina «kezka handia» dela dio. «Ez da inor zuzendu zer gertatzen den azaltzera; oraindik inork ez digu esan kaltetuak garenik ere, eta teorian guk ez dugu zertan ezer jakin behar, pasatzen denik ere ez».\nAgurtzane Diazi ere inork ez dio esan egitasmoak noraino kaltetuko duen. «Suposatzen da kaltetua naizela; orain dela urte pila bateko proiektuan ikusten zen nire lurra kaltetua zela, eta etxea ere ez dakigu zutik geldituko den, baina inongo informaziorik ez dugu». Duela 12 bat urte ikusi zuen proiektuaren arabera, bizi den Bergarako Angiozar auzoko Loidi baserritik oso gertu pasako litzateke trena; «etxea libratuko den edo ez» zalantza du. «Guk ez dakigu ezertxo ere ez». Dakiena hedabideetatik edo AHT Gelditu! Elkarlanetik jakin du.\n«Etorkizuna beltza ikusten dut. Informaziorik ez duzunean ez dakizu zeri egin behar diozun aurre». Nekazaritza jarduera badute, baina hortik ez badira bizi ere, etorkizunean hala izatea nahi lukete Loidi baserrian. «Gure asmoa izan da beti nekazaritzatik bizitzea, baina urteotan, pasatuko ote den, etxea zutik geratuko den... mehatxu horrekin, gure etorkizuna ere hipotekatuta geratu da. Ez gara ausartu pausoa eman eta inbertitzen, ez dakigulako gero zer gertatuko den».\nDESJABETZEETAN «IZUA». Legorretan bizi da Aitor Esnaola, baina Itsasondon ditu lurrak. Duela hilabete, «Jaurlaritzak bidalitako desjabetzen enpresa bat» zuzendu zen harengana, AHT bere sailetik pasako zela, desjabetze prozesuan lehen urratsak eginda zeudela eta bilera batera deituz Ordiziako udaletxean. Harekin harremanetan jartzen ziren lehen aldia zen. «Eurek planteatu zuten lurren balorazioa egingo zutela, hori izango zela desjabetzea. Bi aukera ditugu, eurek baloratutakoa onartu edo ez. Ordizian ia denek eskaintza onartu zutela esan zidaten lehenik, eta gero, eurena onartzen ez banuen, Estatuaren desjabetze enpresa etorriko zela eta eurena baino %40 gutxiago aginduko zidatela». Nekazariak bileretara bakarka deitzea eta harremana erdara hutsean izatea salatu du ere, eta desjabetze prozesuetan «izua» erabiltzen ari direla deritzo.\nHalako jokabideen ordez, informazioa eta eztabaida aldarrikatu ditu Esnaolak. «Halako zerbait inposatu nahi duenak baino ez dio beldurrik eztabaidari».\n«Oraindik inork ez digu esan kaltetuak garenik ere, eta guk, teorian, ez dugu zertan ezer jakin»\nzornotzako lurjabe kaltetua\n«Etorkizuna beltz ikusten dut. Informaziorik ez duzunean ez dakizu zeri egin behar diozun aurre»\nangiozarko lurjabe kaltetua\n«Desjabetze eskaintza ia denek onartu zutela esan zidaten, eta Estatuak %40 gutxiago aginduko zidala»\naitor esnaola. itsasondoko lurjabe kaltetua Etiketa(k):Berria


Bost kontzertu Bermeoko XXXIV. Musika Astean - bizkaie.biz\nBizkaie! 2019-07-30 08:06 Musikea\nGanera, Alkartasuna taldeak Folklore Jaialdia egingo dau abuztuaren 10ean.\nMusika Astea eta Folklore Jaialdia aurkezteko ekitaldia (argazkia: Bermeoko Udala) | Ikusi handiago | Argazki originala\nAbuztuaren 5etik 9ra bitartean egingo dabe Bermeoko XXXIV. Musika Astea, eta egun bakotxean kontzertu bat egongo da, bost guztira. Bermeoko Udalak antolatu eta Bizkaiko Foru Aldundiak eta Itsuki Irratiak babesten daben Musika Astearen programazinoa nobedadez beteta dator, gustu guztietarako eskaintza zabalari esker. Abuztuaren 9ko kontzertua Kafe Antzokian egingo dabe, 20:00etan, eta sarrerak 6 euroan salduko ditue. Ganerako emonaldiak Santa Maria elizan izango dira, ordu berean, doban.\n- Abuztuak 5, Tanar Quartet eta tangoa: Azerbaijango Azer Lyutfaliev biolinisteak sortutako taldea da. Tanar Quartet Ástor Piazzollaren omenezko laukotea da, baina bandoneoia akordeoiak ordezkatzen dau.\n- Abuztuak 6, Izaro Abesbatzea: Ahots zurien korua da, eta bere errepertorioan danetariko estiloak buztartzen ditu: polifonia, folklorea, pop-a, rock-a...\n- Abuztuak 7, Magna boskotea: Nikolas Zubia, Iker Urreta, Asier Urreta, Iñigo Sarasola eta Joaquín Francisco Díaz dira metal boskote honetako kideak. Gasteizko bost musikariok 2018an erabagi eben euren inguruan haizezko metal errepertorioa ezagutarazoteko proiektua sortzea.\n- Abuztuak 8, Bilboko Orkestra Sinfonikoa: Lucía Martínen zuzendaritzapean abestuko dau koruak Bermeon. Natalia Sánchez flautistea be aitatzeko modukoa da.\n- Abuztuak 9, Manez eta Kobreak: Thierry Biscary, Manez, hainbat taldetan ibilia da, eta orain bere kantuak zabaltzen dabil, Kobreak musikari eta abeslari taldeagaz batera.\nMusika Astea amaitu eta gogoz geratu diranentzat, beste proposamen kultural interesgarri bat antolatuko dabe Bermeon abuztuaren 10ean, Alkartasuna jantza taldearen XXXIII. Nazinoarteko Folklore Jaialdia hain zuzen. 21:00etan hasiko da ikuskizuna, Artza frontoian, eta bost euroan salduko ditue sarrerak.\nAurten, hiru talde konbidau ditue, euren herrialdeetako tradizinoak eta jantza-moldeak Bermeon erakutsi deiezen, Alkartasunako jantzariakaz batera. Asturiasetik etorriko da Agrupación Folclórica Asturiana Los Xustos; Errumaniako folklorea oholtzara eroango dau Nuntasii Bihorului taldeak; eta azkenik, Errusiako Junost be izango da Artzako agertokian.


Pandemiak bizi itxaropena murriztu du | Mundua | Berria\nPandemiak bizi itxaropena murriztu du\n2021eko irailak 28\nLONDRES. 2019ko datuekin alderatuta, bizi itxaropena sei hilabete baino gehiago murriztu da, Oxfordeko Unibertsitateak eginiko ikerketa baten arabera. Europako herrialde gehienak, AEBak eta Txile hartu dituzte kontuan ikerketan; guztira, 29 herrialde. Horietatik 27tan nabaritu dute murrizketa. Mendebaldeko Europan, II. Mundu Gerratik antzemandako jaitsiera handiena da.\nAdituen arabera, koronabirusak zerikusi zuzena du bilakaeran. «Gure ikerketaren emaitzak erakusten dute bizi itxaropenaren jaitsieraren arrazoi nagusia koronabirusa dela, eta horrek erakusten du nolako kaltea eragin dien pandemiak herrialde gehienei», nabarmendu zuen atzo Ridhi Kashyap ikerketaren egileetako batek. Herrialde gehienetan gizonezkoen bizi itxaropena jaitsi da gehien.


3 Nazioarteko erakundeak eta itunak\n3.1 Eskualdeko erakundeak\n3.2 Erakunde orokorrak\nNazioarteko erakundeak eta itunakAldatu\nNazioarteko itunak estatuen arteko akordioak dira. Mundu-mailakoak, hala nola Giza Eskubideen Adierazpen Unibertsala, edo estatu kopuru zehatz bati mugatuak izan daitezke, alderdi militarrei, politikoei eta bestelako alderdiei buruzko eskubideak eta betebeharrak adosteko.\nNazioarteko erakundeak estatuz gaindiko elkarteak dira, eta antolakuntza eta helburu iraunkorrak dituzte. Kideek konpromiso lotesle batzuk onartzen dituzte. Hainbat motatako erakundeak izan daitezke:\nEskualde-mailako erakundeak dira, munduko eremu zehatz batean kokatutako estatuek bakarrik parte hartzen dutelako.\nAdibide batzuk: Amerikako Estatuen Erakundea (AEE), Arabiar Estatuen Liga, Afrikar Batasuna (AB), Hego-Ekialdeko Asiako Tratatuaren Erakundea (ASEAN), Europar Batasuna (EB) edo Ipar Atlantikoko Tratatuaren Erakundea (NATO) .\nMundu-mailako jardun-eremua dute, eta, normalean, nazioarteko arazoak elkarrekin eta modu koordinatuan konpontzeko helburua dute. Adibiderik honena Nazio Batuen Erakundea (NBE) da.\nNazio Batuen Erakundea (NBE) 1945ean sortu zuten, eta mundu-mailako erakunde nagusia da, munduko ia estatu guztiak erakundeko kide baitira.\nNBEren oinarrizko printzipioak hauek dira: kide guztien berdintasuna, estatu guztien subiranotasunaren errespetua, eta nazioarteko gatazkak ebazteko indarra erabiltzearen debekua. Helburu hauek ditu: denean bakea eta segurtasuna mantentzea, garapen ekonomikoa eta soziala sustatzea, giza eskubideak defendatzea, eta herrien erabakitasun askea errespetatzea.\nHelburuok lortzeko, NBEk erakunde espezializatuak ditu; adibidez, Elikadura eta Nekazaritzarako Nazio Batuen Erakundea (FAO); Osasunaren Mundu Erakundea (OME); Lanaren Nazioarteko Erakundea (LANE); Haurren Laguntzarako Nazio Batuen Funtsa (UNICEF); eta, Hezkuntza, Zientzia eta Kulturako Nazio Batuen Erakundea (UNESCO).\nMultimedia: International relations\nAzken aldaketa 15 iraila 2020(e)an, 08:29(e)tan


Woodstock - Wikipedia, entziklopedia askea.\n(«Woodstockeko jaialdia» orritik birbideratua)\nArtikulu hau jaialdiari buruzkoa da; beste esanahietarako, ikus «Woodstock (argipena)».\nJaialdia ospatu zen lekuan kokatuta dagoen oroitarria.\nWoodstock jaialdiko jendetzaren irudia.\nOfizialki jaialdia 1969ko abuztuaren 15etik 17ra ospatu zen\n(halere abuztuaren 18ra luzatu zen)\nBeste jaialdi batzuk:\nLortutako arrakastaren ondorioz, aurrerago izen berdineko beste jaialdi batzuk ere ospatu ziren: 1979, 1989, 1994 eta 1999an\nWoodstock jaialdiaren webgune ofiziala\nWoodstock jaialdia (ingelesez Woodstock Festival edo soilik Woodstock, garaiko izen ofiziala Woodstock Music & Art Fair izan zen, euskaraz "Woodstock musika eta arte azoka") Estatu Batuetako New York estatuko White Lake udalerrian ospatutako musika jaialdi erraldoi eta mitikoa izan zen. Garai hartako Rock and Roll jaialdi entzutetsu eta garrantzitsuena izan zen. 1969ko abuztuaren 15etik 17rako egunetan ospatu zen, izan zuen arrakastagatik, 18ra arte luzatu bazen ere.\n2 Etorri ez ziren artistak\n3 Izan ziren artistak\n3.1 Abuztuaren 15a, ostirala\n3.2 Abuztuaren 16a, larunbata\n3.3 Abuztuaren 17a, igandea\nJaialdia[aldatu | aldatu iturburu kodea]\nHasiera batean, Woodstock herrian egitekoa zen, New Yorkeko estatuko Ulster konterrian, baina bertakoek ez zuten nahi eta Sam Yasgur izan zen bere aita Max Yasgur familiaren lurrak uztera eraman zuena.\nWoodstock sekula izandako musika eta arte jaialdi hoberenetakoa dugu. Antolatzaileek 60.000 pertsona inguru espero bazuten ere, 400.000 eta 500.000 artean dago han bildu zen jendetza eta 250.000 bat ere ezin iritsirik geratu zirela uste da. 3 egunetako sarrerak 18 dolar balio izan zituen.\nAEBetako belaunaldi hura Vietnameko gerraz nazkatuta zegoen eta bakea eta amodioa eskatzen zuten, indarrean zegoen sistema baztertu nahian. Woodstock hau denaren ikur bihurtu zen eta han bildu zen jende gehiena besteek hippie esaten zieten haiek ziren. AEBetan 60ko hamarkada bukaeran eman zen mugimendu hau eta txima luze eta amuletoak nagusitu ziren, neska gona luzeak, kolore biziak, ortzadarra banderan eta bakearen ikonoak.\nHippiak Vietnameko gerraren aurka zeuden eta horregatik Jimi Hendrixek gitarra elektrikoaz bakarrik jo zuen ereserkia, gobernuaren gerra joera haien protestan. Bakea, amodio librea, komunak, ekologia, musika eta artea ziren haien idealak.\nJaialdiko gauetan sexua eta drogak erruz erabili ziren, LSDa eta marihuana, batez ere. Eta, dena rock musikan bilduta. Jaialdian zehar, 2 jaiotza izan zirela uste da eta 3 heriotza, behintzat, ere bai: bata heroina sobredosiaz, bestea apendizeaz eta azkena, berriz, traktore istripuz.\nAntolatzaileentzat galerak besterik ez ziren aurreikusi, baina dokumentalaren arrakastak bira eman zien kontuei eta errentagarria izan zen. Michael Wadleighek zuzendu zuen Woodstock (Woodstock. 3 Days of Peace & Music) dokumentala eta Martin Scorsese eta beste batzuk editatu zuten. 1970ean estreinatu zuten eta Oscar Saria irabazi zuen.\nGerora, beste jaialdi batzuk ere izan dira 1979, 1989, 1994 eta 1999an.\n2009an, Ang Leek Taking Woodstock filma zuzendu zuen, Sam Yasgurren irudiaz hasi eta kontzertuen antolaketa agertu nahian.\nEtorri ez ziren artistak[aldatu | aldatu iturburu kodea]\nAsko izan ziren joatekotan izan zirenak eta, arrazoi bat edo beste, ez zirenak han izan. Hauek dira horietako adibide batzuk:\nBob Dylan izan zen gehien espero zutena, baina Wight uharteko jaialdira joan zen abuztuaren 31n. Dylan Woodstocken bizi zen, baina hippiez nazkatuta zegoen bere moto istripuaren ondoren hartutako erretiroan molestatzen ziotelako. Woodstock 94an bai izan zen eta horrelaxe aurkeztu zuten:\n« We waited 25 years to hear this. Ladies and gentlemen, Mr. Bob Dylan! »\nThe Beatlesek ere uko egin zioten Woodstock jaialdiari. Zenbaiten ustez, John Lennonekin jarri ziren harremanetan eta honek Yoko Ono's Plastic Band taldeak ere jo behar zuela eskatu zuen. Ezetzaren aurrean, The Beatlesek ere ez zuen jo. Bestalde, taldeak barne arazoak zituen eta azken 3 urteetan zuzenekorik eman gabe zeuden.\nThe Doors ere joatekoan zela uste zen. New Yorken zale asko zituzten, baina Woodstock inguruan zegoen etxalde batean izango zela jakin zutenean, bigarren mailako jaialdia izango zela suposatu zuten eta ezetza eman zuten. Gainera, Jim Morrison epaiketa artean zebilen, 1969ko martxoaren 1eko Miamiko kontzertu entzutetsuaren ondoren.\nLed Zeppelin ere gonbidatu zuten eta joatekotan egon ziren, baina udako birarekin jarraitu zuten eta ez ziren bertaratu.\nThe Byrds taldeak ere, Woodstock beste jaialdiak bezalakoa izango zela-eta, ezezkoa eman zuen.\n« Jaialdietan aspertuta geunden, atsedena behar genuen... eta denetan hoberena galdu genuen! »\nIzan ziren artistak[aldatu | aldatu iturburu kodea]\nAbuztuaren 15a, ostirala[aldatu | aldatu iturburu kodea]\nHasiera ofiziala 17:07an izan zen, Richie Havensekin. Richie Havens - 17:07 - 19:00\nFrom The Prison>Get Together>From The Prison\nStrawberry Fields Forever / Hey Jude\nSwami Satchidananda - jaialdirako deialdia - 19:10 - 19:20 Sweetwater - 19:30 - 20:10\nBert Sommer - 20:20 - 21:15'\nTim Hardin - 21:20 - 21:45\nHang Onto A Dream\nIf I Were a Carpenter]]\nRavi Shankar, euripean izan zen kontzertu hau - 22:00 - 22:35\nRaga Manj Kmahaj (AIap, Jor, Dhun In Kaharwa Tal)\nMelanie Safka - 22:50 - 23:20\nArlo Guthrie - 23:55 - 0:25\nJoan Baez- haurdun 6 hilabetez - 0:55 - 2:03\nDrugstore Truck Driving Man" duet with Jeffrey Shurtleff\nWhy Was I Tempted To Roam\nAbuztuaren 16a, larunbata[aldatu | aldatu iturburu kodea]\nQuill - 13:20 - 14:00\nThat's How I Eat / Jam\nCountry Joe McDonald- 14:20 - 14:45\nJohn Sebastian- 15:10 - 15:35\nKeef Hartley Band - 16:00 - 17:00\nSantana- 17:15 - 18:00\nIncredible String Band- 18:30 - 19:15\nCanned Heat (banda) - 20:00 - 21:00\nOn the Road Again (Canned Heat song)\nMountain - 21:30 - 22:30\nCall It Stormy Monday (But Tuesday Is Just as Bad)|Stormy Monday\nGrateful Dead - 12:00 - 1:00\nJanis Joplin with The Kozmic Blues Band - 2:30 - 3:15\nJanis Joplin Big Brother and the Holding Company\nSly & the Family Stone - 3:30 - 4:30\nMedley: Dance To The Music/Music Lover/I Want To Take You Higher\nThe Who- 5:00 - 6:30\nWe're Not Gonna Take It/See Me, Feel Me\nJefferson Airplane- 7:00 - 8:30\nThree-Fifths of a Mile In 10 Seconds\nAbuztuaren 17a, igandea[aldatu | aldatu iturburu kodea]\nJoe Cocker - 15:30 - 16:10\nJoe Cockerren ondoren, izugarrizko eurijasa izan zen eta etena egin behar izan zuten.\nTen Years After- 21:00 - 22:00\nThe Band - 22:30 - 23:30\nJohnny Winter - 12:00 - 1:00\nBlood, Sweat & Tears - 1:30 - 2:30\nCrosby, Stills, Nash & Young - 3:00 - 4:30 Bi set ezberdinetan banatu zuten emanaldia. Chip Monckek horrela iragarri zuen taldearen izena\nNeil Young ez zen ia set akustiko osoan agertu -Mr. Soul eta Wondering' bai-eta gero batu zitzaien Crosby, Stills & Nash taldekoei. Gainera, ez zuen filmatua nahi izan, gero argitu zuenez, distrakzioa suposatzen baitzuen, bai beretzat eta baita entzulegoarentzat ere. Youngen Sea of Madness abestia hilabete geroago izandako Fillmore Easteko kontzertuan grabatu zuten eta albumean txertatu zuten hura ere.\nJimi Hendrix - 8:30 - 10:00\nJimi Hendrix Experience bezala aurkeztu zuten, baina Hendrixek zuzenketa egin zien eta Gypsy Sun and Rainbows zela argitu zuen.\nRed House (gitarraren soka bat eten zitzaion Hendrixi, baina geratzen zitzaizkion 5ekin jarraitu zuen abestia jotzen)\nMultimedia: Woodstock Music Festival\nAmeriketako Estatu Batuetako musika jaialdiak\nNew Yorkeko estatua\n1960ko hamarkadako kontrakultura\nOrriaren azken aldaketa: 3 apirila 2020, 14:07.


Karonte (satelitea) - Wikipedia, entziklopedia askea.\n1978ko ekainaren 22an\nSatelite natural eta Plutonen sateliteak\n0° Plutonen ekuatorearekiko\n(1,52 ± 0,06) ×1021\n1,65 ± 0,06 ×103\nKaronte, edo Karon, Pluton planeta nanoaren satelite natural nagusia da; halaber, Kuiperren gerrikoko objektu nagusietako bat da.\nPluton eta Karon puntu komun baten inguruan biraka ari dira\nJames W. Christy astronomoak aurkitu zuen Karonte, 1978ko ekainaren 22an, Flagstaff-eko behatokiko teleskopioak hartutako irudiak aztertzean. Christy ohartu zen Plutonen irudiek forma pixka bat luzanga zutela, eta argazki berean agertzen ziren izarrek ez zutela holako formarik. Argazki gehiago aztertuta, ikusi zuen irudi askotan ez zela luzakin hori agertzen, baina batzuetan bai. Ohartu zen satelite bat izan zitekeela kontuan hartzen bazen objektuaren orbita-periodoa, eta planeta-satelite sistema bat zela ondorioztatu zuen.\nPluton eta Karonte objektu bereizi gisa hartu zituen Hubble teleskopioak 1990eko hamarkadan. Geroago, optikaren azken aurrerapenei esker, Lurreko teleskopioetatik ere behatu ahal izan dira disko bereizi gisa.\nHasieran, S/1978 P 1 izendapen sistematikoa eman zitzaion sateliteari; kode horrek adierazten du 1978an lehen aldiz ikusitako Plutonen lehenengo satelitea zela. Chrystik Karon izena hautatu zuen (Charon, ingelesez), baina behin betiko izena geroago ofizialdu zuen Nazioarteko Astronomia Batasunak, 1985ean, eta 1986ko urtarrilaren 3an jakinarazi zen.\nKaronte izena mitologia grekoko Karonte pertsonaian du jatorria; Karonte zen hildakoen arimak Hadesen erresumara eramaten zituena (Hadesi, Erromako mitologian, Pluton dagokio).\nKaronte, tamainaz, Plutonen erdia baino handixeagoa da. Pluton ez bezala, nitrogenozko eta metanozko izotzez estalia baitago, Karonteren gainazala ur-izotzez estalita dago, antza denez.\nGorputz izoztua da, eta, proportzioan, Plutonek baino arroka gutxiago ditu. Karonteren barne-egiturari buruzko bi teoria daude, kontrajarriak: batzuen ustez, Pluton bezalakoa da, arrokazko nukleo batez eta izotzezko mantu batez osatua. Beste zientzialari batzuek, berriz, uste dute Karontek konposizio uniformea duela. Badirudi, aurkitu diren froga batzuen arabera, lehenengo hipotesia betetzen dela.\nBatez beste, Plutonetik 19.570 km-ra dago, hau da, Lurraren eta Ilargiaren arteko distantzia baino 20 aldiz gutxiago. Bi astroak elkarri lotuta daude grabitazioari dagokionez, hau da, elkarri beti aurpegi bera erakusten diote.\nSorrerari buruzko hipotesi batek dio bi gorputzek elkarren kontra talka egingo zuketela elkarrekiko orbitan hasi aurretik.\nKaronte ez da Plutonen inguruan biraka ari, ohiko sateliteak bezala; aitzitik, bai Pluton, bai Karonte, biek osatutako sistemaren masa-zentroaren inguruan ari dira biraka. Hori dela eta, Pluton eta Karonte planeta eta satelitetzat hartu beharrean, bien multzoa planeta nano bikoiztzat hartu behar dela uste dute astronomo askok. 2006an, Nazioarteko Astronomia Batasunak planeta nano gisa birdefinitu zuen Pluton, baina ez zuen planeta bikoitzaren definiziorik eman, eta Karonte ez dago IAUk onartutako planeta nanoen zerrendan.\n1985. urtean aurkitutako objektu astronomikoak\nOrriaren azken aldaketa: 25 apirila 2022, 12:00.


Lea-Artibai eta Mutrikuko Gure Esku Dago dinamikek Bilbora joateko autobusak antolatu dituzte - Lea-Artibai eta Mutrikuko Hitza : Lea-Artibai eta Mutrikuko Hitza\nLea-Artibai eta Mutrikuko Gure Esku Dago dinamikek Bilbora joateko autobusak antolatu dituzte\nEkainaren 10ean [zapatua] Gure Esku Dago-k Bilbon egingo duen ekintzan parte hartzeko autobusak antolatu dituzte Lea-Artibai eta Mutrikuko herri dinamikek. Herri batzuetan, Bilborako deia egiteko galdera ikurrak mosaiko itxuran osatu badituzte ere, beste batzuetan autobusean izena emateko epea eta konpromiso txartelak eskuratzeko aukera eman dute. Hemen zerrenda:\nAmoroton domekan [maiatzak 28] egin zuten mosaikoa, plazan.\nAulesti: Ekainaren 10ean Bilbora joateko autobusean izena eman behar da, Ilunzar eta Ubilla tabernetan. Konpromiso txartelak ere bi leku horietan daude eskuragarri.\nBerriatua: barikuan [ekainak 2], 17:30ean plazan batu eta galdera ikurra osatuko dute. Argazkia eta Bilbora joateko deia egiteaz gain, konpromiso txartela eskuratuko dute herritarrek. Berriatuko herri dinamikak koral koloreko kamisetagaz joateko deia egin die herritarrei.\nEtxebarrian joan den asteko barikuan [maiatzak 26] egin zuten mosaikoa.\nIspasterren, ostera, ekainaren 4an, galdera ikurraren mosaikoa egin eta argazki erraldoia aterako dute, 13:00etan, plazan.\nLekeitio: zapatuan [ekainak 3] egingo dute galdera ikurraren mosaikoa, 19:00etan, Talan. Bestalde, ekainaren 10ean Bilbora joateko autobusean (15:30ean Mandaskatik aterako da) Guzurmendin edo ikastolaren tabernan (Eskolapean) izena eman ahal da. Konpromiso txartela+autobuserako txartela=5 euro.\nMarkina-Xemein: Bilbora joateko txartelak salgai daude Alarabi eta Ixaie dendetan.\nMutriku: autobusean izena emateko barikuan (ekainak 2), 19:00etatik aurrera Beheko Plazan. Egun horretan, baita ere, galdeketa eguneko irudiak proiektatuko dituzte. Ekainaren 10ean Bilbora autobusez joan nahi duenak izenak eman lehenbailehen.\nOndarroa: Bilbora joateko autobusean izena emateko, eguenetan edo barikutan (18:30etik 20:30era, lokalean). Zapatuan (ekainak 3) Kamiñazpin, eta domekan (ekainak 4) Alamedan.


...su guztietan zegoela Egunkaria ; bere Estilo Liburua ikasliburu gisa erabili dutela Unibertsitatean....\n'Ikasliburua, nagusiki, norbanakoak ematen dion erabilerak egiten du baliagarri'. Egilea(k) CONSUMER. Consumer, Eroski S. Coop. 2011 (12)\n...zen dituzte ikasgelan, baina ikuspegi didaktikotik, ikasliburua da erreferente nagusia.\nAzpimarratzea, edukien eskemak egitea edo ikasliburuan jarduerak osatzea ikasketa-teknika lagungarriak dira.\nHau da, ikasliburua da irakaskuntza-jardueraren muina, eta oso pisu handia du e...\n...aratzen dituzten editoreen % 96 biltzen ditu ANELEk, Ikasliburu Editoreen Espainiako Elkarte Nazionalak.\n...lietan zer-nolako eragina dauka ikasturtea bukatu eta ikasliburuekin ez geratzeak?\nIkasliburu digitalen egoera zer-nolakoa da gaur egun Espainiako Estatu...\nIkasliburua lan-material pertsonala da, eta, nagusiki, heziketa-baliabi...\n" Ikasliburua, nagusiki, norbanakoak ematen dion erabilerak egiten du bal...\n'Liburuak mailegatzeak eta berrerabiltzeak lagundu egiten du balioetan hezten'. Egilea(k) CONSUMER. Consumer, Eroski S. Coop. 2011 (13)\n...en diote sistema horri, eta erosi egiten dituzte ikasliburuak.\n...u diezaieke familiei, baina kontua ez da paperezko ikasliburuak ordezkatu eta haien lekuan ikasliburu digitalak jartzea.\n...>ofizialak jaso ditzakete administrazio autonomikoetatik ikasliburuak erosteko?\nZuzeneko laguntzak ere ematen zaizkie familiei, ikasliburuak eros ditzaten; liburu-txekea edo liburu-bonua esaten zaio, ...\n...> da paperezko ikasliburuak ordezkatu eta haien lekuan ikasliburu digitalak jartzea.\nBi horietan hedatuena ikasliburuak mailegatzea eta berrerabiltzea sustatzen duen eredua da, et...\nIkasliburuak erosterakoan, tarte gutxi izaten da aurrezteko, baina beste...\n...o erosi egiten dituzte beren seme-alabentzako ikasliburuak, eta horrek ikasleen arteko bereizkeriak sor ditzake.\n...materialetan egiten den gastuaren zati handi bat ikasliburuekin doazen ariketa-koadernotxoak erosteko izaten da.\nIkasliburuak direla, ariketa-koadernotxoak, papertegiko materialak, unif...\n...>ezin da mugatu hezkuntza-material horietara; ikasliburuek kontsultarako materiala izan behar dute, bat gehiago, infor...\nHorregatik, hasiera-hasieratik, ikasliburuen doakotasuna sustatzen duten politiken alde agertu da, eta o...\n... izan baita gai horiezaz goi ikaskuntzarako ikasliburu adiutuak prestatzen: Euskal Fonologia (1980) eta Euskal aze...\n'Bideo-jokoek ezaugarri on ugari dituzte, eta, ongi erabilita, tresna bikainak izan daitezke'. Egilea(k) CONSUMER. Consumer, Eroski S. Coop. 2012 (4)\nIkasliburuak izango dira oinarria, Interneterako konexiorik ez den lekue...\n...o, eta heziketa-balio handikotzat jotzen ditu, ikasliburuen osagarri, baina aukera gehiagorekin.\nHurrengo hamarkadan, ikasliburuak eta liburu digitalak elkarren ondoan egongo dira, baina ere...\n100 Bilboko Udalak jarriko dituen edukiontziak, olioa birziklatzeko . Egilea(k) EZEZAGUNA. Berria, Euskal Editorea SM 2010 (1)\nIkasliburuak doakoak izateko emandako diru laguntza, euroan\n...DER eta IZARO agertzen dira lehenik. Bakoitzak ikasliburu bat darama eskuan. Takiletara doaz.\n44.000 kultura bonu jarriko ditu salgai Jaurlaritzak. Egilea(k) ERREDAKZIOA. Berria, Euskal Editorea SM 2011 (1)\n...ahal izango da honako hauek eskuratuz: liburuak -- ikasliburuak,iikasketetakoakeetapprofesionalakiizaneezik--,umusikae--edo...\n...be Ibarrean eta Gesalatzeko udalean euskara teknikariek ikasliburua eskatu zidaten, behin hiztegia aterata nuenean. Askok ez da...\nBESTE BATASUNA. ESKOZIA. Gaelikoa, harrobia berpizten ELKARRIZKETA: ALAN ESSLEMONT, MARGARET MARY MURRAY, DONALD CAMPBELL. BBC Albaren zerbitzuen arduradunak. Egilea(k) PORTUGAL GONZALEZ, Amaia. Berria, Euskal Editorea SM 2008 (1)\n...e erabat itzuliak». Ikastetxe horretako irakasle batzuk ikasliburuak itzultzeko lanetan ere ari dira.\nBOLIVIA. ERREFERENDUMETIK URTE BATERA. «Eskuina garaituta dago, baina ikusgarrizko beto ahalmena dauka Bolivian» Alvaro Garcia Linera. Boliviako presidenteordea. Egilea(k) BAJO HERRERAS, Ricardo. Berria, Euskal Editorea SM 2009 (1)\n... indigena hori ofizial bihurtu behar da ikasliburuetan.\nBadaezpada, antena pizturik. Egilea(k) TUBIA, Iker. Berria, Euskal Editorea SM 2014 (1)\n...n ikasle guziak hasi dira ikasgaiak digitalean ematen, ikaslibururik gabe arlo batzuetan. Horretarako wifi uhinak erabiltzen dit...\nBatxilergoko euskarazko matematika-testuliburuen ezaugarriak eta bilakaera: 1970 - 2005. Egilea(k) RUIZ DE GAUNA GOROSTIZA, Josu Gotzon; SARASUA FERNÁNDEZ, Joxemari. Uztaro, Udako Euskal Unibertsitatea 2012 (4)\n... (1995), esaterako, 13 urteko ikasleentzako ikasliburuak, zortzi herrialdetakoak, alderatu ditu; ikerketa hori TIMSS...\n...ko unitateak garatzen hasi dira dagoeneko, eta ikasliburuen formatu klasikoari liburu digitalak eta baliabide elkarrera...\n...ilustrazioak ez ziren seriotzat jotzen matematika ikasliburu batean, eta, beraz, alde ludikoari ez zitzaion ia garrantzi...\n...) zenbait alderdi ere ager daitezke aztertutako azken ikasliburuetan. Hori kontuan hartuta, hiru alditan banandu da aroa: HLO in...\nBeraien herriaz gehiago jakin ahal izango dute Azpeitiko ikasleek. Egilea(k) AIZPURU, Eli. El Diario Vasco, Sociedad Vascongada de Publicaciones, S.A. 2012 (2)\n...txeekin lankidetzan erabakitzen den mailara egokituta. Ikasliburu hauetan, Historiaurretik hasi eta gaur egungo herria ezagut...\n... Makazagari eskertu behar diogu, halaber, EHUko ikasliburu itzuliak gure eskura jarri izana. EITBrekiko lankidetzari e...\n... eta Eusko Jaurlaritzaren Hezkuntza Sailak ikuskatutako ikasliburuetan asko dira kontsentsuak, gizarte-hedabideetan ere normalizat...\nElektrokardiografia klinikoa. Egilea(k) LOPEZ VIÑA, Rakel. Elhuyar Zientzia eta Teknologia, Elhuyar Fundazioa 2008 (1)\n...uskalduntzeko Erakundearen Agote saria, osasun-arloko ikasliburuen argitalpenak bultzatzeko saria, hain zuzen ere. Langai nagu...\nErasoen aurrean, aurrera. Egilea(k) MARTINEZ DE LAGOS, Aitziber. Berria, Euskal Editorea SM 2009 (1)\n...etan. Eta hauetan, nafar gobernuak, adibidez, ikasliburu hauek kentzea eta eurek bideratutakoak sartzeko exijitu die...\nErronkariko euskara. Egilea(k) PIEDRA, Dabi. Ortzadar, Editorial Iparraguirre, S.A. 2012 (1)\n...kabanatuta dauden testu zaharrak batu eta hiztegi edo ikasliburuetan argitaratuz gero, irakurri nahi dituenaren esku geratzen di...\n...stitzen da, baina desberdin. Ekologiarako lehen ikasliburuaren idazleek (Hiztegi modernorik gabe), 1977. urte hartan eragi...\n...e ohartuak berehala ikusi eta ulertuko duenez, ikasliburuen auzia hurbilagotik begiratzera eraman nau datorkeen lege al...\n...datuko da irakaskuntza liburuaren panorama, eta ez ikasliburuarena bakarrik, liburugintza osoan eragingo baitu, ekoizpenean (e...\n... helduen literatura, haur eta gazteena edo ikasliburua hiztegiekin batera. Maila gorenean, ordea, literatur liburu...\n...ke deus gutxi kontsumitzen dugula euskaraz ikasliburuaz eta literaturaz gainera. Amestu genuen euskaldungo orekatu ...\nEuskal nortasuna ezabatzeko pausoak salatu ditu EHBEk. Egilea(k) MARURI, Ibai. Berria, Euskal Editorea SM 2011 (1)\n...zaren Bakerako Hezkuntza Plana, Euskal Herria kontzeptua ikasliburuetatik kendu izana eta Bolognako prozesua. EHBEren esanetan, horie...\n...siak bitan bana bagenitza, alde batetik ikasliburuetan jasoa dagoen esanahiaren eta ikuspegiaren zer-nolakoa geneu...\n...> burutazio interesgarri askoa. Eskoletan darabiltzaten ikasliburuak hartu eta orriz orri arakatu zituen euskal ikuspegiaren lek...\n...>eskaintzen zen ikastaroak antolatzeko nahiz ikasliburuak pretatzeke, horrek zekarren diru-laguntza beharrarekin.\n...zizko zereginetarako ere egin zen, gehienbat ikasliburuetan eta esparru tekniko eta zientifikoetan erabiltzeko. Harrezk...\n...an, telebista eta irratietan eta, batez ere, ikasliburuetan eta prosa zientifikoan, edertasunari gabe, gaur egun zabald...\nEzarian. Euskara. Ekialdeko euskararen printzak. Egilea(k) TUBIA, Iker. Berria, Euskal Editorea SM 2014 (1)\n...> Zaraitzun eta Erronkarin bai. Zaraitzun hiztegia, ikasliburuak egin dituzte, testu asko daude... Dena hor dago. Nahi kontu...\nGazteak, 1512ra begira. Egilea(k) ERREDAKZIOA. Berria, Euskal Editorea SM 2012 (1)\n...alatu dute ozen. Euren ustez, gaur egungo ikasliburuek, irabazleen tesiak bere egin, eta belaunaldi berriak «era j...\nGizon eta andreen arteko berdintasuna nahi du Foru Gobernuak hezkuntzan. Egilea(k) ASTIZ, Iñigo. Berria, Euskal Editorea SM 2009 (1)\n...egitasmo prestatu dituzte horretarako. Besteak beste, ikasliburuak berraztertzea, irakasleak prestatzea eta departamentuko lan...\nGu, doktrinamendu eta mitologia zaleok. Egilea(k) MENDIZABAL, Garbiñe. Berria, Euskal Editorea SM 2009 (2)\n...egalki existitzen ez denez, ez baita ikasliburuetan onartuko. Hortaz, Espainiako editorialetako ikasliburuekin ...\n...kasliburuetan onartuko. Hortaz, Espainiako editorialetako ikasliburuekin ikasiko dute gure haur/gazteek. Itxuraz, orain arte, «doktr...\nGuk Euskal Herria!. Egilea(k) IGLESIAS, Ruben; MARTINEZ DE LAGOS, Aitziber. Berria, Euskal Editorea SM 2010 (2)\n...tenik ez duelako izan gure historian. Egungo ikasliburu gehienek Euskal Herriko historia, izaera soziokulturala oso...\nIkasliburu askotan agertzen den errealitate desitxuratu batetik harata...\n...ondoko etxe horietariko batean ezagutu zuen. Ikasliburu batzuen prezioa eztabaidatzen ari zen ohean hartu berria zu...\n...bazekiten ere, ez zioten uko egiten estudianteen ikasliburuak ordain gisa hartzeari, beren zerbitzuak pagatzeko sosen men...\n...iburu-dendara joango zela dialekto edo lokalismoen ikaslibururen bat bilatzera.\nHaurrei denbora falta zaie jolas librean aritzeko eta aspertzeko. Egilea(k) CONSUMER. Consumer, Eroski S. Coop. 2017 (1)\n...len elkarte guztiek, unibertsitate guztiek, Medikuntzako ikasliburu guztiek.\nHerrietatik hasita sortu nahi du EHBEk hezkuntza sistema nazionala. Egilea(k) ERREDAKZIOA. Berria, Euskal Editorea SM 2011 (1)\n...nera, «euskal nortasuna errotik ezabatua izan da ikasliburuetatik», EHBEren iritziz. «Herritarren parte-hartzea ez du ahalbid...\nHezkuntza ere uniformizatzen. Egilea(k) ARRONDO, Belen; MONUX, Jon; ZALBIDEA, Josu. Berria, Euskal Editorea SM 2009 (1)\n...rte alderdi sozialista Jaurlaritzan zegoenean hainbat ikasliburu onesten zituen, bertan, Euskal Herriko mapak, deskribapenak...\nHistoria ikasliburuetan. Egilea(k) AGIRRE, Ilargi. Berria, Euskal Editorea SM 2012 (7)\n...idez. Sabino Aranaren Umearen lehenengo adiskidia ikasliburua da erakusketako zaharrena. «1897koa da. Bizkaieraz euskaraz...\n...dela eta, jendeak etxean dauzkan garai bateko ikasliburu eta koadernoak jasotzeko kutxa bat jarri dute aretoan. Erak...\n...ikasmateriala. XX. mendeko koaderno eta euskarazko ikasliburuz osatutako erakusketa bat ireki dute Bilboko Irakasleen Unib...\n...dute, besteak beste, Araka taldeko kideek, eta ikasliburuak dira ikerketarako lehengaia. Hori dela eta, jendeak etxean ...\n...dazlanak, ariketak eta marrazkiak gordetzen dituzte. Ikasliburu eta koaderno horiek balioa badutela esan du Bilbaok: «Gure ...\n...rarekin batera joan dira aldatzen ikasgeletan ikasliburuak. Garaian garaiko hezkuntza curriculumaren isla izaten da es...\n...>. Ikastolek ere lan oparoa egin zuten euskarazko ikasliburuak sortzen. 1990eko hamarkadan, LOGSE legeak ekarri zuen hezku...\nHizpideak. Irainik ez, arren. Egilea(k) ALDABE, Koldo. Berria, Euskal Editorea SM 2009 (1)\nHezkuntza Sailak ikasliburuetan Euskal Herria terminoa kimatzeko erabakia hartu badu, ez du...\nIkasliburuek Nafarroako curriculuma errespetatzea eskatu dute. Egilea(k) ERREDAKZIOA. Berria, Euskal Editorea SM 2010 (3)\n...al Autonomia Erkidegoa. «Hori onartezina da, eta ikasliburuek araua betetzea exijitu behar dugu». UPNko parlamentariak la...\n... Gobernuari eskatu dio ikastetxeetan erabiltzen diren ikasliburuek zein bestelako material osagarriek Nafarroako curriculum «o...\nIkasliburuek Nafarroako curriculuma errespetatzea eskatu dute\nIkasliburuen doakotasunaren foru dekretuari helegitea jarriko diote liburu saltzaileek. Egilea(k) ERREDAKZIOA. Berria, Euskal Editorea SM 2008 (2)\nIkasliburuen doakotasuna ezartzen duen Nafarroako dekretua onartu eta bi...\nIkasliburuen doakotasunaren foru dekretuari helegitea jarriko diote libu...\nIkasturte hasiera gogorrena. Egilea(k) ERREDAKZIOA. , Euskal Irrati Telebista 2012 (1)\nIkasliburuak BEZaren igoeratik kanpo utzi dituzte, baina, hala ere, prez...\n...>asko ari zinela egiten, eta Xirula Mirula ikasliburua, metodoa, ez zela kaleratu zaharra.\nIzarbeibarko euskara: Galdutako euskalkia berreskuratu nahian . Egilea(k) LABAKA, Saioa. Argia, Komunikazio Biziagoa, S.A.L 2010 (5)\n...atu nahi izan du egileak.Aitor Aranak ikasliburuan oinarritutako hiru eguneko ikastaroa eman zuen joan den hil...\n...>ditu liburuak: ikasliburua, irakurgaia eta hiztegia. Ikasliburuan Izarbeibarko euskaraz idatzirik geratu diren testuetako edu...\n...s-metodoa da, finean. Hiru zati ditu liburuak: ikasliburua, irakurgaia eta hiztegia. Ikasliburuan Izarbeibarko euskara...\n...keztu zuen azken liburua: Izarbeibarko Euskara. Ikasliburua eta Hiztegia. Ibarreko euskaldunei eta ibarraz kanpokoei be...\n... argitaratu genuen Hiria argitaletxean. Denborarekin ikasliburua ere egin beharko da”. Inguruko bailara eta herrietan Garesk...\nJAURLARITZAREN HIRU ELEKO EREDUA. Lehendik urratutako bidea. Egilea(k) ASENSIO, Maite; REJADO, Jon. Berria, Euskal Editorea SM 2010 (1)\n...>, esaterako, Euskal Herriko geografia ikastean ikasliburuan ibai baten informazioa ingelesez agertzea eta ingelesez lan...\nKOMUNIKAZIOA. «Kazetaritza espezializatua lagungarria da ordena jartzeko». Egilea(k) URKIZU, Urtzi. Berria, Euskal Editorea SM 2009 (1)\n...ta akademiaren arteko zubi lana egin nahi duen ikasliburua da, azken finean.\nKoldo Tellitu: 'Ziurgabetasuna aukera bihurtu behar dugu, elkarrekin gure hezkuntza sistema eraikitzeko'. Egilea(k) GARCIA IDIAKEZ, Mikel. Argia, Komunikazio Biziagoa, S.A.L 2015 (1)\n...ure erronka nagusia, euskal curriculuma diseinatu eta ikasliburu bihurtzea. Aurten salto nabarmena emango dugu: Eki euskarri...\nLehenik atseden, eta liburuak ondoren. Egilea(k) CONSUMER. Consumer, Eroski S. Coop. 2011 (1)\n...den udan ikasteko (maizenik, ikasturtean erabilitako ikasliburuak egiten dituzten argitaletxeenak izaten dira).\nLiburuen doakotasunaren foru dekretua onartu du Nafarroako Gobernuak. Egilea(k) ERREDAKZIOA. Berria, Euskal Editorea SM 2008 (2)\n...>Lehen Hezkuntzako eta Bigarren Hezkuntzako ikasleei ikasliburuak doan ematen; eta 2011. urterako denek izanen dituzte liburu...\nIkastetxe bakoitzak erabakiko du zein ikasliburu erabiliko dituzten ikasleek, eta nola banatuko dituzten. Ik...\nLurdes Imaz. EHIGEko koordinatzailea. Baleko eguraldia balearentzat. Egilea(k) AGIRRE, Ilargi. Berria, Euskal Editorea SM 2012 (1)\n...kien prezioa asko igoko da, DBHko hirugarren mailako ikasliburuak ez dira iritsiko, guraso elkarteei laguntzak jaitsiko dizki...


Bilboko Konpartsen deia, Aste Nagusirako 'atzerako kontaketa' etxetik ospatzeko\nBilboko Konpartsen deialdia, Aste Nagusirako 'atzerako kontaketa' etxetik ospatzeko\nDeialdia datorren ostegunerako da, apirilaren 23rako, eta biztanleria animatu dute konpartsek, proposatu dituzten ekimenetan etxetik parte hartzeko.\nMarijaiaren irudia, 2019ko Bilboko Aste Nagusiko txupinazoan. Argazkia: EFE\nIritsi dira Etxebarrira maskarak ekoizteko erabiliko diren hiru makinak\nBilbon atxiloketa bat grabatu zuen bizilaguna salatu du Ertzaintzak\nEuskotrenek zerbitzu berezia ematen die etxean lo egiten ez duten osasun langileei\nBilboko Konpartsek deialdia egin die bilbotarrei eta biztanleriari orokorrean, ostegun honetan (apirilak 23) etxetik Aste Nagusirako "atzerako kontaketa" ospatzeko. Koronabirusaren pandemiak eragin duen konfinamenduaren ondorioz ekimenak proposatu dituzte etxetik parte hartu ahal izateko. "Egun bat lehenago lau hilabete faltako dira Bilboko Aste Nagusirako", baina egun bat beranduago egingo da, asteazkenean konpartsek bat egingo dutelako kulturaren munduak deitu duen greba digitalarekin.\nKomunikatu baten bidez, Bilboko Konpartsek proposamen zerrenda bat egin dutela azaldu dute, ospakizuna 19:00etan hasiko delarik. Proposamen hauek sare sozialetan #AsteNagusia2020 traolarekin zabaltzeko gonbitea ere egin dute.\n"Munduko jai onenez gozatzeko gogo handiak ditugu. Asteak pasa ahala ematen du gure festak gero eta urrunago daudela, baina ez da horrela. Lau hilabete bakarrik falta dira; ospatu dezagun!", adierazi dute Bilboko Konpartsek. "Gogorarazi nahi dizuegu, Aste Nagusiaren aurtengo datak abuztuaren 22tik 30era arte direla. Beraz, apirilaren 22an, asteazkenean, lau hilabete faltako dira Marijaia Bilboko uretatik iritsi dadin Aste Nagusiari hasiera emateko", gaineratu dute.\nHori dela eta, Bilboko Konpartsek "Badator Marijaia abesteko eta dantzatzeko" gonbitea egin dute; Marijaiak bezala besoak altxatzea; zapia jartzea, konpartsako kamiseta edo auzoko festetakoa janztea; txupina botatzea; gustukoen duzun edaria berrerabilgarria den edalontzi baten edatea, eta momentu horiek guztiak galdu ez daitezen, sare sozialetan partekatzea #AsteNagusia2020 traolarekin. Aldi berean, "bizitako une magikoak" traola berdinarekin zabaltzeko gonbitea ere luzatu dute.\nEkimen honetan "edozein tokitatik parte har daiteke: balkoitik, egongelatik, logelatik, terrazatik, etxetik lan egiten duzun tokitik, fabrikatik edota ganbara eta trastelekuetatik. Garrantzitsuena da, ikusgarritasuna ematea, oroitzapenak berriro burura ekartzea, auzokoekin eta munduarekin poztasuna partekatzea, zapia lepoan, alkar hartuta, kolore guztiak, dantzetan bertsoek eman diguten kemenarekin", azpimarratu dute konpartsek.\nAzaldu dutenez, "informazio gutxiko eta ziurgabetasunezko garai hauetan, abuztuan danok, zahar eta gazte, gizon eta andre, jaietan bertsoak berriro entzutea beste behin errealitate bihurtu dadila nahi dugu", eta, gaineratu dute, horretarako "ehunka konpartsakide etxetik lanean ari gara, beti ere osasun gomendioak jarraituz".\nBestalde, Bilboko Konpartsek bat egin dute kulturaren munduak apirilaren 21 eta 22rako deitu duen greba digitalarekin, "kulturaz gizarte eztabaida bat sortzeko, premiazko neurriak exijitzeko, eta euskal kultura osatzen dugunon arteko topagune bat antolatzeko" helburuarekin.\nEskerrak eman nahi izan dizkiete artistei, langileei eta bestelako kultura eragileei, "1978tik daukaten onena eman dutelako eta Aste Nagusia gaur dena egiten lagundu dutelako".\nAzkenik, "gure maitasuna eta esker ona adierazi nahi diegu osasun-langileei, zaharren egoitzetan lan egiten dutenei, zainketa zerbitzuei eta betan lan egiten duten guztiei, suhiltzaileei, banatzaileei, merkatariei, postariei..., azken finean beharrezko lana egiten duen jendeari, baita langabezian geratu diren guztiei", adierazi dute Bilboko Konpartsek.


Mugikorreko GPSaren bidez mendian orientatzeko ikastaroa antolatu du Agirok - Urola Kostako Hitza : Urola Kostako Hitza\nMugikorreko GPSaren bidez mendian orientatzeko ikastaroa antolatu du Agirok\nTelefono mugikorraren GPSak ematen dituen baliabideak erabiltzen ikasteko tailerra antolatu du Agiro mendi klubak uztailerako. Uztailaren 2an, 4an eta 6an izango da ikastaroa, eta lehen bi egunetan, 19:45etik 21:45ra bitartean eskainiko dituzte eskolak. Uztailaren 6an, berriz, 09:00etatik 14:00etara bitartean eskainiko dute.\nIkastaroaren helburua da mugikorreko PGSaren bidez mendian orientatzea, eta horretarako, OruxMaps aplikazioa erabiliko dute mugikorrean Android sistema dutenek. Gehienez, 12 lagunek parte hartu ahalko dute ikastaroan, eta horiek hilaren 28ra bitartean eman dezakete izena, 610 68 37 23 telefonora deituta.


Futbola taldekako kirol bat da, hamaikana jokalariko bi talderen artean baloi esferiko batekin jokatua. Munduko kirolik hedatuena da; eta diru gehien mugitzen duen kirola ere, saskibaloiarekin, 1 Formularekin eta golfarekin batera. Futboleko jokalariei futbolari deritze. Munduan osoan, FIFA erakundeak kudeatzen du futbola, eta sei konfederaziotan banatuta dago: AFC, CAF, CONCACAF, CONMEBOL, OFC eta UEFA.\nFutbola taldekako kirol bat da, hamaikana jokalariko bi talderen artean baloi esferiko batekin jokatua. Munduko kirolik hedatuena da; eta diru gehien mugitzen duen kirola ere, saskibaloiarekin, 1 Formularekin eta golfarekin batera. Futboleko jokalariei futbolari deritze. Munduan osoan, FIFA erakundeak kudeatzen du futbola, eta sei konfederaziotan banatuta dago: AFC, CAF, CONCACAF, CONMEBOL, OFC eta UEFA. (eu)


Arrieta gure eskualdean altuen dagoen udalerrietako bat da. Sollube mendiko hegoaldeko maldan dago, Jaurerriko Batzar Nagusietara deia egiteko erabiltzen zen Bizkaiko deiadar mendietako bat da.\nHerriak duen talaia posizioak sekulako bistez gozatzeko aukera eskaintzen du, besteak beste, Uribe eta Busturialdea eskualdeak eta Bizkaiko gailur famatuetako batzuk: Anboto, Oiz, Gorbeia...\nArrieta natura hutsa da, basoz eta zelaiez inguratutako parajea. Bertan ibilbide ezberdinak egin ditzakezu edo aire zabalean gozatu aisialdi eremuren batean (Sollube, Otzagarai, Jainko eta Landaguren).\nArrietak altxor etnografiko garrantzitsua ere badu. Bertan arreta handiz gordetzen dira denboraren igarotzeari aurre egiten dioten antzinako hilarriak, taila erromanikoak, errotak, baselizak eta baserriak.


Irisgarritasuna hobetzeko lanak hasiko dituzte astelehenean Azkoitiko Balda kalean - Urola Kostako Hitza : Urola Kostako Hitza\nAurreikuspenen arabera, pare bat hilabete iraungo dute obrek. Lanen aurrekontua 70.000 eurokoa da.\nBalda kalean egingo dituzte lanak. (Azkoitiko Udala)\nDatorren astelehenean, azaroaren 19an, hasiko dituzte irisgarritasun arazoei konponbidea emateko lanak Azkoitiko Balda kalean. Aurreikuspenen arabera, pare bat hilabete iraungo dute obrek. Aste honetan bertan bildu da Hirigintza zinegotzi Miguel Angel Bastida bizilagunekin esku hartzearen inguruko azalpenak emateko.\nGaur egun kale horretan dauden oztopo arkitektonikoak kentzea da lanen helburua, eta errepidearen eta espaloien arteko kotak berdintzea Balda kaleko 14 eta 19 zenbakien artean. Orain eskailerak daude igogailua eta errepidea lotzen dituen pasagunean, eta eskailerak kendu dira eta arranpa jarriko dute. Obren aurrekontua 70.000 eurokoa da.\nObrek irauten duten bitartean, Madinabeitia plazako igogailuak martxan jarraituko du; momentu puntualetan soilik etengo da zerbitzua. Alabaina, alboetako eskailerak itxita egongo dira. Ondorioz, bizilagunek bi aukera dituzte: igogailua erabiltzea edo Nemesio Otaño kaletik sartzea. Halaber, ibilgailuentzat Balda kalea itxita egongo da 15 eta 22 zenbakien artean.\nMiguel Angel Bastida zinegotzia herritarrekin bildu da aste honetan. (Azkoitiko Udala)


Gerraren logika - GARA\nBatzuk Hezbollah-k gerra zibil honetan hartu duen garrantziarekin harrituta/asaldatuta daudela ematen du. Ez dakit zergatik\nGoizegi izango da, akaso, Siriako gerra zibila amaitzear dagoela esateko. Baina oso faktore berriren bat -hori ez da inoiz baztertu behar Ekialde Ertainean- agertu ezean, ikusten da jada nola amaituko den: Al-Assaden garaipenarekin. Ez nuke esango, beste batzuek bezala, joan den astean amaitu den Al-Qusayr-eko bataila «gerraren une erabakigarria» izan denik; baina bai iniziatiba estrategikoa noren esku zegoen eta dagoen argi erakutsi duela. Eta lehendik ere irabazten ari zirenak are irabazleago direla Al-Qusayrren ere irabazi ondoren. Eta alderantziz, galtzaileei dagokienez. Libiakoaren ikaskizunak zuzen samar atera dituzte batzuek, eta oso oker besteek.\nHezbollahren laguntzarekin al-Assaden armadak Libanoko mugako hiri hori berreskuratu ondoren, arrapaladan ari dira zertzen ondorioak: Homseko eskualde erabakigarrian Siriako Armada Askeari geratzen zitzaizkion gotorlekuak erabat suntsituta geratu direla ematen du, eta Damasko-Homs-Hama-Tartus-Latakia korridore guztia bere esku du Gobernuak. Beraz, mendebalde osoa, hau da, kostaldea eta Libanorekiko muga kontrolpean du, erresistentzia guneren bat salbu. Alor militarrean, horren balioa guztiz funtsezkoa da.\nHortik aurrera, erabaki egin beharko du Al-Assadek: ea iparraldean Turkiarekiko mugan erreboltariei geratzen zaizkien gune garrantzitsuak (Idlib eta Alepo aldean) berreskuratzeari lehentasuna ematen dion, ala hegoaldean Golanen eta Jordaniarekiko mugakoetara jotzen duen. Eta erabaki duela ematen du: Alepo eskualdea berreskuratzeko operazio handi bat hastear dela iragarri dute hedabide ofizialek. Bi milioi biztanleko hiria da Alepo, eta egoera oso nahasia da bertan une honetan: auzo batzuk matxinatuen eskuetan daude eta besteak Gobernuaren mende; hiriaren ingurumariak, berdintsu. Al-Qusayrreko gogortasunarekin izango balitz borroka, aspaldian munduan ikusi den triskantzarik latzenetakoa ikusi beharko genuke. Baina horretarako, egun dutena baino askoz laguntza logistiko handiagoa beharko lukete matxinatuek.\nBatzuk Hezbollahk gerra zibil honetan hartu duen garrantziarekin harrituta/asaldatuta daudela ematen du. Ez dakit zergatik. Esku hartze horri duela hamabost egun Nasrallah buruzagiak eman zion publikotasuna izan liteke deigarri samarra, gehienera; bere oinarri sozialari argibideak eskaintzearren ari zela esango nuke. Gainerakoan, Hezbollah esku hartzen ari zen lehendik ere, isilka bederen. Arrazoiak, batzuk, guztiz agerikoak dira: Hezbollahk ezin du bere aliatu eta hornitzaile nagusia erortzen utzi. Aldiz, Al-Assadek Hezbollahren milizia txiki baina txit diziplinatu eta entrenatuaren premia larria du, bestelako infanteria seriorik ez baitu: Shabihako matoiek aurkari zibilak izutzeko balio izan dezakete, baina kalez kaleko gudu militarrerako ez. Bestelako arrazoi batzuk ezkutuagoan gera daitezke: Iranen presioa, demagun, berak oso zuzenean esku hartu gabe Al-Assadi laguntza erabakigarria emateko. Edo Hezbollahren miliziak berak duen «benetako entrenamendu» beharra...\nGerra bila joan dira batzuk, eta gerraren «logika» nagusitzen ari da.


Justizia eskatuko dute Sakine, Fidan eta Leylarentzat - Komite Internazionalistak - Uriola.eus\nJustizia eskatuko dute Sakine, Fidan eta Leylarentzat\nKomite Internazionalistak 2017-01-09 09:00 Politika\nEuskal Herriko Emakumeen Mundu Martxak eta Kurdistanekin Elkartasun Ekimenak elkarretaratzea deitu dute gaur, hilak 9, 19:30ean Arriagako plazan, 2013an erail zituzten Sakine, Fidan eta Leyla militante kurduentzat justizia exijitzeko.\n2013ko urtarrilaren 9an Sakine Cansiz, Fidan Dogan eta Leyla Saylemez militante kurduak erailak izan ziren Parisen. Lau urte eta gero, erailketa ez da ikertu eta egilearen nortasuna ez da argitu baina Turkiako zerbitzu sekretuen esku hartzea gero eta argiago geratu da. Frantziak bere aldetik ez du hitzik esan bere lurraldean gertatu zen erailketa hirukoitza honen inguruan eta Europako beste gobernuen isiltasuna ere nabarmena izan da denbora honetan. Urtarrilean hasi behar zen erailketa honen inguruko epaiketa Parisen, baina abenduan erailketaren susmagarri nagusia Ömer Güney, 2013ko urtarrilaren 21etik atxilotua, hil egin zen ospitalean.\nLau urte hauetan nabarmena izan da Frantziako eta Europako instituzioek erailketa argitzeko erakutsi duten utzikeria. Hiru emakume kurdu militante hauen borroka gogoratzeko, bere erailketa salatzeko eta Frantziako eta Europako instituzioek agertu duten utzikeria salatzeko elkarretaratzea deitu dugu Kurdistanekin Elkartasun Ekimenan parte hartzen dugun erakundeek eta Euskal Herriko Emakumeen Mundu Martxak. Elkarretaratzea Bilboko Arriaga Plazan izango da gaur, urtarrilak 9 (astelehena) 19:30ean.


Udalbatzak euskal presoen urruntzearekin amaitzea eskatu du - Villabonako Udala\nZu hemen zaude: Albisteak Udalbatzak euskal presoen urruntzearekin amaitzea eskatu du\nPost 2020 Abendua 23\nHonakoa da Amasa-Villabonako udalbatzak onartutako adierazpena hitzez-hitz:\nUdalbatza honek euskal presoei Espainiako Gobernuak aplikatzen dizkien politikei buruzko azterketa eta balioespena ezagutarazi nahi du.\nUdalbatza honek honako lehen eskaera egiten du:\nEspetxeetako Lege Orokorrak aurreikusten duena bete dadila, askatasunaz gabetzen duten zigorrak bete daitezen norbere ingurunetik deserrotu gabe, birgizarteratzearen printzipioek adierazten duten moduan. Zentzu honetan, 2011 urtean ETAk jarduera armatua utzi zuenean irekitako denboraldi berriaren barruan honako hau adierazten du: beharrezkoa dela beste espetxe politika bat, presoek beren gizarte eta familiako erroak dituzten lekuetatik urrun zigorrak bete beharra ekidingo duena. Politika berri horrek presoak bere familiarekin harremanak izatea erraztuko du eta adin txikiko seme-alaben ongizateari begiratuko dio, gurasoek haiekin egoteko duten eskubidea defendatuz.\nOndorioz, Amasa-Villabonako Udalbatzak honakoa adierazten du:\nHelburu hau betetzeak modu erabakigarrian esku hartuko luke euskal gizartean eta politikan iraganarekin lotutako etapa bat ixten lagunduko luke. Gainera, aukera emango luke, biktima guztiak oroituz, bizikidetza demokratikoan ardaztutako orainaldiko eta etorkizuneko denboraldi berri bat eraikitzeko.\nAdierazpen hau, honako erakunde eta arduradunei helaraziko zaie:\n- Pedro Sánchez, Espainiako presidenteari; Iñigo Urkullu, Lehendakariari; Maria Chivite, Nafarroako Presidenteari; Jean-René Etchegaray, Euskal Hirigune Elkargoko presidenteari.\n- Aiztondo bailarako euskal presoak aurkitzen diren Espetxeetako Zuzendaritzei.\nHonekin lotuta, udalbatza honek datorren abenduaren 31n "Orain presoak! Euskal Presoak Euskal Herrira" lema izango duen eta Villabona eta Zizurkil arteko ibilbidea gauzatuko duen manifestazio bat antolatzea babesten du, herritarrei parte hartzeko deia luzatzen die eta Amasa-Villabonako udala mobilizazioaren antolatzaile eta deitzaile gisa agertzea onartzen du.\nAzkenik, Amasa-Villabonako Udalbatzak gabonetako egunetan (uztailaren 23tik urtarrilaren 7ra) udaletxearen kanpoaldean eta Gurea zineko eraikineko dorrean, euskal presoen urruntzearen aurkako mezua duen argiztatutako kartel bana jartzea onartzen du.